hotchpotch/miracl-hf-unified huggingface dataset:
লতিফুর রহমান (বিচারপতি)
বিচারপতি লতিফুর রহমান (জন্ম: ১লা মার্চ ১৯৩৬ - মৃত্যু: ৬ই জুন ২০১৭) ছিলেন বাংলাদেশের সাবেক প্রধান বিচারপতি ও ২০০১ সালের তত্ত্বাবধায়ক সরকারের প্রধান উপদেষ্টা।
লতিফুর রহমান ১লা মার্চ ১৯৩৬ সালে ঝিনাইদহ জেলার মহেশপুর উপজেলায় জন্মগ্রহণ করেন।
পেশাজীবনের শুরুতে লতিফুর রহমান কায়েদে আজম কলেজ (বর্তমান শহিদ সোহরাওয়ার্দি কলেজ)ও জগন্নাথ কলেজে (বর্তমান জগন্নাথ বিশ্ববিদ্যালয়) প্রভাষক হিসেবে কাজ করেন। ১৯৬০ সাল থেকে তিনি ঢাকা হাই কোর্টে আইন পেশা শুরু করেন। তিনি শুরুতেই এম.এইচ. খন্দকারের নিকট শিক্ষানবিশ ছিলেন। জনাব খন্দকার বাংলাদেশের প্রথম এটর্নি জেনারেল ছিলেন। ১৯৭৯ সালে লতিফুর রহমান সুপৃম কোর্টের হাইকোর্ট বিভাগের অতিরিক্ত বিচারপতি হিসেবে নিয়োগ লাভ করেন। ১৯৮১ সালে তার বিচারকের চাকুরি স্থায়ী হয়। ১৫ জানুয়ারি ১৯৯১ তিনি সুপৃম কোর্টের আপিল বিভাগের বিচারপতি হিসেবে নিয়োগ লাভ করেন। ২০০১ সালের ১ জানুয়ারি তিনি দেশের প্রধান বিচারপতি হিসেবে দায়িত্ব গ্রহণ করেন। ২৮ ফেব্রুয়ারি তিনি প্রধান বিচারপতি থাকাকালীন অবসর গ্রহণ করেন।
সর্বশেষ অবসর প্রাপ্ত বিচাপতি হিসেবে তিনি ২০০১ সালের ১৫ জুলাই তত্ত্বাবধায়ক সরকারের প্রধান উপদেষ্টার দায়িত্ব গ্রহণ করেন। দায়িত্ব গ্রহণের ৩০ মিনিটের মধ্যে তিনি ১৩ জন সচিবকে ওএসডি করে। অষ্টম জাতীয় সংসদের নির্বাচন অনুষ্ঠিত হয় ১ অক্টোবর ২০০১ সালে এবং লতিফুর রহমান ১০ অক্টোবর নতুন প্রধানমন্ত্রী বেগম খালেদা জিয়ার কাছে ক্ষমতা হস্তান্তর করেন। তার অধীনে অনুষ্ঠিত নির্বাচন দেশে-বিদেশে ব্যাপক প্রশংসিত হয়। বিএনপি এই নির্বাচনে দুই-তৃতীয়াংশ আসনে জয় লাভ করে এবং আওয়ামী লীগ ৫৮ টি আসন পায়। আওয়ামী লীগ সভানেত্রী শেখ হাসিনা এই নির্বাচনের ফলাফল প্রথমে প্রত্যাখ্যান করে এবং শপথ নিতে অস্বীকার করে। আওয়ামী লীগ বিচারপতি লতিফুর রহমান ও তার উপদেষ্টামন্ডলীর ও ব্যাপক নিন্দা করে। যদিও কিছুদিন পর আওয়ামী লীগ সংসদ সদস্যরা শপথ গ্রহণ করে ও সংসদে বিরোধী দল হিসেবে যোগ দেয়।
প্রধান উপদেষ্টার দায়িত্ব হস্তান্তরের পর বিচারপতি লতিফুর রহমান তার উপদেষ্টা থাকা কালীন অভিজ্ঞতা নিয়ে "তত্ত্বাবধায়ক সরকারের দিন গুলি ও আমার কথা" নামের একটি বই লিখেন।
৬ই জুন ২০১৭ সালে মঙ্গলবার সকালে রাজধানীর সমরিতা হাসপাতালে চিকিৎসাধীন অবস্থায় তিনি মারা যান।
জাতিস্মর
জাতিস্মরদের পূর্বজন্ম মনে রাখার অলৌকিক ক্ষমতা থাকে। প্রায় ২০ শতাংশ মার্কিনী পুনর্জন্মে বিশ্বাস করে। জাতিস্মরদের অস্তিত্ব মেনে নেওয়া মানে পূর্বজন্ম এবং পুনর্জন্মে বিশ্বাস করা। যাঁরা জাতিস্মরদের সন্দেহের চোখে দেখেন তাঁরা বলেন যে এই পূর্বজন্ম মনে রাখা স্বপ্ন ছাড়া আর কিছুই নয়। আবার অনেক বৈজ্ঞানিক বলেন যে পুনর্জন্মকে বিজ্ঞানসম্মতভাবে প্রমাণ করা সম্ভব। পৃথিবীর বহু স্থানে ছোট শিশুরা নিজেদের জাতিস্মর হিসাবে ঘোষণা করে। এদের বয়স সাধারণত দুই থেকে পাঁচ বছর হয়। অনেক সময় এরা, এদের ব্যবহারে, একরকম ভীতি প্রদর্শন করে। দেখা যায় যে ওই শিশুদের পূর্বজন্ম সংক্রান্ত বক্তব্যে ভীতির কারণ পাওয়া যায় । বহু ক্ষেত্রে জাতিস্মরের পূর্বজন্মের পরিবারের সঙ্গে বর্তমান জন্মের পরিবারের কোন সম্পর্ক অথবা পরিচয় থাকে না। সাধারণত সাত বছর বয়স অবধি জাতিস্মরেরা পূর্ব জীবন মনে রাখতে পারে।
ক্যারল ব্যোমানের বইয়ে জাতিস্মরদের বিবরণ আছে। ক্যারল মনে করেন জাতিস্মরদের পূর্বজন্মের বিবরণ কল্পনা প্রসূত নয়। ওনার মতে কল্পনা মনের ব্যাপার। জাতিস্মরদের কাছে পূর্বজীবন হল সত্যি ঘটনার পূণাঙ্গ মানসিক চিত্র। একমাত্র একজন সূক্ষ অনুভূতিসম্পন্ন মানুষের পক্ষেই এর তফাৎ করা সম্ভব।
ক্যারল ব্যোমানের মতে জাতিস্মর বোঝার চার রকম উপায় আছেঃ
(ক) স্বাভাবিক স্বচ্ছন্দ ভঙ্গিতে পূর্বজন্ম বিষয়ে তথ্য দেওয়া।
(খ) কয়েক দিন/সপ্তাহ/মাস/বছর ধরে পূর্বজন্ম বিষয়ক একই ঘটনার পুনরাবৃত্তি।
(গ) অভিজ্ঞতার বাইরে জ্ঞান।
(ঘ) সেইমত ব্যবহারিক এবং শারীরিক বৈশিষ্টের প্রকাশ।
জাতিস্মরদের নিয়ে গবেষনায় অন্যতম উল্লেখযোগ্য নাম ইয়ান স্টেভেনসন । তিনি জাতিস্মরদের নিয়ে গবেষনা পঞ্চাশের দশক থেকে শুরু করেন। তাঁর প্রকাশনার সংখ্যা অনেক এবং অনেকেই তাঁর লেখার মধ্যেও বৈজ্ঞানিক সত্য খুঁজে পান।
কিন্তু সবাই এঁদের লেখার সমর্থক নন। জাতিস্মর গবেষকদের কাজের নিষ্ঠা মেনে নিলেও নানারকম প্রশ্ন থেকে যায়। যেমনঃ
(ক) জাতিস্মর সেই সব সমাজেই আবিষ্কার হয়, যেখানে পূর্বজন্ম এবং পুনর্জন্মের মতবাদের উপর প্রবল বিশ্বাস। যেমন যেখানে জাতিস্মরদের লিঙ্গ পরিবর্তনের উপর বিশ্বাস নেই, সেখানে জাতিস্মরদের বর্তমান এবং পূর্বজন্মের মধ্যে লিঙ্গ পরিবর্তনের নজির পাওয়া যায় না। আবার যে সমাজ বিশ্বাস করে যে মৃত্যর পরে তৎক্ষণাৎ পুনর্জন্ম সম্ভব , সেই সমাজে সেইরকমই দেখা যায়।
(খ) অধিকাংশ ক্ষেত্রে জাতিস্মরের পূর্বজীবন সেই সমাজ অথবা পরিবারের মধ্যে সীমাবদ্ধ। যদি পিতৃশাসিত সমাজ হয়, তাহলে জাতিস্মরের পূর্বজীবন পিতার পরিবারের সঙ্গে যুক্ত থাকে। যদি মাতৃশাসিত সমাজ হয় তাহলে এর উল্টো হয়।
(গ) জাতিস্মরের পূর্বজন্মের ঘটনার বিশ্লেষণগুলি প্রধানত সামাজিক বিশ্বাস এবং রীতির উপর নির্ভরশীল। কিছু বিশ্লেষণ চক্রাকার। অর্থাৎ শুরু এবং শেষ নেই।
(ঘ) জাতিস্মরদের বর্ণিত ঘটনাগুলির অন্যরকম বাস্তবসম্মত ব্যাখ্যাও সম্ভব।
লক্ষণশাস্ত্র মতে, জন্মদাগ থেকেই জানা যেতে পারে সেই ব্যক্তির পূর্বজন্ম সম্পর্কে।
• লাল, প্রায় রক্তবর্ণ জন্মদাগ থেকে নাকি বোঝা যায়, এই দাগের অধিকারীর পূর্বজন্ম খুব দূরবর্তী নয়। এই দাগ পূর্বজন্মে পুড়ে যাওয়ার দাগও হতে পারে। যদি লাল দাগ হালকা হয়, তা হলে বুঝতে হবে, পূর্বজন্মে দহনক্ষতের নিরাময় হয়েছিল।
• বেশ গাঢ় বুলেটক্ষতের মতো দাগ নাকি জানায়, বিগত জন্মে ব্যক্তি অস্ত্রাঘাতপ্রাপ্ত হয়েছিলেন।
• বুলেটক্ষতের মতো দাগ যদি হালকা রঙের হয়ে থাকে, বুঝতে হবে সেই ব্যক্তির বিগত জীবনে অস্ত্রক্ষত খুবই গভীর ছিল। হয়তো অস্ত্র শরীরের ভিতরে প্রবেশ করেছিল।
যোধপুর
যোধপুর (Rajasthani: जोधपुर),( ) ভারতের রাজস্থান রাজ্যের দ্বিতীয় বৃহত্তম শহর।
এটি পূর্বে যোধপুর রাজ্যের অধীনে ছিল। পরবর্তীতে রাজ্য পুনর্গঠন আইন, ১৯৫৬ এর অধীনে রাজস্থানে অন্তর্ভুক্ত করা হয়।
সুয়েডীয় (দ্ব্যর্থতা নিরসন)
সুয়েডীয় বলতে নিচের যেকোনটি বোঝাতে পারে:
কেন্দ্রীয় স্টকহোম
কেন্দ্রীয় স্টকহোম বা কেন্দ্রীয় স্টকহলম (সুয়েডীয় Stockholms Stad "স্তকহল্ম্‌স্‌ স্তাদ") স্টকহোলমের একটি পৌরপ্রতিষ্ঠান (municipality)।
স্টকহোম পৌরপ্রতিষ্ঠান এ ১৮ জেলা আছে।
ফয়েজ লেক
ফয়েজ হ্রদ বা ফয়েজ লেক () চট্টগ্রামের পাহাড়তলী এলাকায় অবস্থিত একটি কৃত্রিম হ্রদ। এটি ১৯২৪ সালে আসাম বেঙ্গল রেলওয়ে কর্তৃপক্ষের তত্ত্বাবধানে খনন করা হয় এবং সেসময় পাহাড়তলী লেক হিসেবে পরিচিত ছিল। পরবর্তীতে ইংরেজ রেল প্রকৌশলী ফয়-এর(Foy) নামে ফয়েজ লেক নামকরণ করা হয়।
হ্রদটি তৈরির উদ্দেশ্য ছিল, রেল কলোনিতে বসবাসকারী লোকদের নিকট পানি পৌঁছানো।
বর্তমানে এটি বাংলাদেশ রেলওয়ের মালিকানাভুক্ত। বেশ বড় মাপের (৩৩৬ একর জমির উপর) এই হ্রদটি পাহাড়ের এক শীর্ষ থেকে আরেক শীর্ষের মধ্যবর্তী একটি সংকীর্ণ উপত্যকায় আড়াআড়ি ভাবে বাঁধ নির্মাণের মাধ্যমে সৃষ্ট। বাঁধটি চট্টগ্রাম শহরের উত্তর দিকের পাহাড় শ্রেণীর থেকে নেমে আসা পানির প্রবাহের দিক পরিবর্তনের মাধ্যমে এই লেকটিকে সৃষ্টি করেছে। ভূ-তাত্ত্বিকভাবে এইসব পাহাড় শ্রেণী দুপিটিলা স্তর সমষ্টির শিলা দ্বারা গঠিত। ফয়েজ হ্রদের পাশেই আছে চট্টগ্রাম শহরের সবচেয়ে উঁচু পাহাড় বাটালি পাহাড়।
পাহাড়তলী রেলস্টেশনের দক্ষিণ কোল ঘেঁষে আরেকটি কৃত্রিম হ্রদ রয়েছে। ফয়েজ হ্রদ তৈরির পূর্বে আসাম বেঙ্গল রেলওয়ে কর্তৃপক্ষ ১৯২০ সালে এটি খনন করে। দুটি হ্রদই আকর্ষণীয় পর্যটন কেন্দ্র হিসেবে দেশি-বিদেশি পর্যটকদের কাছে জনপ্রিয়। চট্টগ্রাম শহরের ব্যাপক এলাকায় বিশেষ করে নিকটবর্তী রেলওয়ে কলোনিতে পানি সরবরাহের জন্য এই জলাধার দুটি খনন হয়েছিলো।
সম্প্রতি হ্রদটিকে কেন্দ্র করে বাংলাদেশের সর্ববৃহৎ নির্মাণ প্রতিষ্ঠান কনকর্ড একটি বিনোদন উদ্যান স্থাপন করেছে যেখানে দর্শনার্থীদের জন্য হ্রদে নৌকাভ্রমণ, রেস্তোরাঁ, ট্র্যাকিং এবং কনসার্ট এর আয়োজন করা হয়ে থাকে। বর্তমানে এখানে বিরল প্রজাতির পাখি এবং ডিয়ার পার্কে হরিণ দেখার ব্যবস্থা আছে। ফয়েজ হ্রদের পাশেই অবস্থিত চট্টগ্রাম চিড়িয়াখানা। এছাড়াও দর্শনার্থীরা কটেজ ভাড়া করে থাকতে পারেন। ফয়েজ হ্রদের আশেপাশের মনোরম পরিবেশ এবং প্রাকৃতিক সৌন্দর্যের আকর্ষণে প্রতি বছর দেশি বিদেশি বহু পর্যটক ছুটে আসেন।
কাপ্তাই হ্রদ
কাপ্তাই হ্রদ বাংলাদেশের পার্বত্য চট্টগ্রাম অঞ্চলের রাঙামাটি জেলার একটি কৃত্রিম হ্রদ। কর্ণফুলি পানি বিদ্যুৎ কেন্দ্রের জন্য ১৯৫৬ সালে কর্ণফুলি নদীর উপর কাপ্তাই বাঁধ নির্মাণ করা হলে রাঙামাটি জেলার ৫৪ হাজার একর কৃষি জমি ডুবে যায় এবং এ হ্রদের সৃষ্টি হয়।
পাকিস্তান সরকার ১৯৫৬ সালে আমেরিকার অর্থায়নে কাপ্তাই বাঁধ নির্মাণ শুরু করে। ১৯৬২ সালে এর নির্মাণ শেষ হয়। ইন্টারন্যাশনাল ইঞ্জিনিয়ারিং কোম্পানি এবং ইউতাহ ইন্টারন্যাশনাল ইনকর্পোরেট ৬৭০.৬ মিটার দীর্ঘ ও ৫৪.৭ মিটার উচ্চতার এ বাঁধটি নির্মাণ করে। এ বাঁধের পাশে ১৬টি জলকপাট সংযুক্ত ৭৪৫ ফুট দীর্ঘ একটি পানি নির্গমন পথ বা স্প্রিলওয়ে রাখা হয়েছে। এ স্প্রিলওয়ে প্রতি সেকেন্ডে ৫ লাখ ২৫ হাজার কিউসেক ফিট পানি নির্গমন করতে পারে। এ প্রকল্পের জন্য তখন প্রায় ২৫ কোটি ৪০ লাখ টাকা বাজেট নির্ধারণ করা হলেও পরে তা ৪৮ কোটি ছাড়িয়ে যায়।
কাপ্তাই হ্রদের কারণে ৫৪ হাজার একর কৃষি জমি ডুবে যায় যা ঐ এলাকার মোট কৃষি জমির ৪০ শতাংশ। এছাড়া সরকারি সংরক্ষিত বনের ২৯ বর্গমাইল এলাকা ও অশ্রেণীভুক্ত ২৩৪ বর্গমাইল বনাঞ্চলও ডুবে যায়। প্রায় ১৮ হাজার পরিবারের মোট এক লাখ মানুষ বাস্তুচ্যূত হয়।
প্রথমে এই কেন্দ্রের বিদ্যুৎ উৎপাদন ক্ষমতা ধরা হয়েছিল ১ লাখ ২০ হাজার কিলোওয়াট। প্রথমে ৪০ মেগাওয়াট ক্ষমতা সম্পন্ন ১ ও ২ নম্বর ইউনিট স্থাপন করা হলেও পরে ১৯৬৯ সালের ৫০ মেগাওয়াট ক্ষমতা সম্পন্ন ৩ নম্বর ইউনিটের কাজ শুরু হয়। বর্তমানে মোট পাঁচটি ইউনিট চালু আছে যার মোট বিদ্যুৎ উৎপাদন ক্ষমতা ২৩০ মেগাওয়াট।
কাপ্তাই লেককে ঘিরেই মূলত রাঙামাটি জেলার পর্যটন শিল্প গড়ে উঠেছে। এই লেকের উপর রয়েছে বিখ্যাত ঝুলন্ত ব্রীজ। লেকের দুই ধারই পাহাড়-টিলা দিয়ে ঘেরা। ট্রলার ভাড়া করে লেকে ভ্রমণ করা যায়। ট্রলারে করে যাওয়া যায় শুভলং জলপ্রপাতে। লেকের পাড়ে রয়েছে নতুন চাকমা রাজবাড়ি ও বৌদ্ধ মন্দির। পুরাতন চাকমা রাজবাড়ি কাপ্তাই বাঁধ নির্মানের সময় লেকে তলিয়ে যায়। রাজবন বিহার বাংলাদেশে বৌদ্ধ সম্প্রদায়ের বৃহত্তম বিহার রাঙামাটি শহরের অদূরেই অবস্থিত, যা পূণার্থী এবং দর্শনার্থীদের অন্যতম আর্কষনীয় স্থান।
বিল গেটস
উইলিয়াম হেনরী গেটস III বা বিল গেটস (জন্ম অক্টোবর ২৮, ১৯৫৫) মাইক্রোসফটের প্রতিষ্ঠাতা, চেয়ারম্যান, সাবেক প্রধান সফটওয়্যার নির্মাতা এবং সাবেক সিইও। একাধারে ১৩ বছর যাবৎ তিনি পৃথিবীর সর্বোচ্চ ধনী ব্যক্তি ছিলেন। তিনি ১৯৯৪ সালের ১লা জানুয়ারী তারিখে মেলিন্ডা ফ্রেঞ্চ- কে বিয়ে করেন।
১৯৭৫ সালে বিল গেটস এবং পল এলেন একসাথে "মাইক্রোসফট" নামক কোম্পানি প্রতিষ্ঠা করেন, যেটা পরবর্তীতে পৃথিবীর সবচেয়ে বড় পিসি কোম্পানির মর্যাদা পায়।
১৯৯৫ থেকে ২০০৭ এবং ২০০৯ থেকে ২০১৪ সাল পর্যন্ত তিনি পৃথিবীর সবচেয়ে ধনী ব্যক্তি ছিলেন, ২০০৯-২০১৪ এর মধ্যে তার মোট সম্পত্তি $৪০০০ কোটি থেকে $৮২০০ কোটি এ পৌছায়।২০১৩ থেকে ২০১৪ এর মধ্যে তার মোট সম্পত্তিতে $১৫০০ কোটি যোগ হয়।বর্তমানে তিনি পৃথিবীর সবচেয়ে ধনী ব্যক্তি।২০১৭ সালের ফেব্রুয়ারী মাসের হিসাবে তার মোট সম্পত্তির পরিমান $৮৫৬০ কোটি।
২০০০ সালে তিনি "বিল এবং মেলিন্ডা গেটস ফাউন্ডেশন" প্রতিষ্ঠা করেন। জানুয়ারি,২০০০ সালে তিনি প্রধান নির্বাহী কর্মকর্তা হিসাবে পদত্যাগ করেন।
বিল গেটস প্রথম বাংলাদেশ সফর করেন ২০০৫ সালে ডিসেম্বর মাসে ৫ তারিখে সোমবার।সাবেক প্রধানমস্ত্রী খালেদার জিয়ার সাথে সাক্ষাত করে
১২ ঘন্টা সফর শেষে ইন্ডিয়াতে রওনা হয়েছিল।
বিল গেটস সিয়াটল, ওয়াশিংটনে জন্ম গ্রহন করে। তাঁর পিতার নাম উইলিয়াম হেন্‌রী গেটস সিনিয়র, যিনি একজন প্রসিদ্ধ আইনজীবী (অবসরপ্রাপ্ত)। মাতার নাম মেরি ম্যাক্সয়েল গেটস। গেটসের ক্রিস্টিয়েন নামে এক বড় বোন আর লিব্বি নামের এক ছোট বোন আছে। শৈশবে বাবা-মা তাঁকে আইনজীবী বানাতে চেয়েছিলেন।
১৩ বছর বয়সে তিনি লেকসাইড স্কুলে ভর্তি হন। এখান থেকে ১৯৭৩ সালে পাশ করেন। তিনি স্যাট পরীক্ষায় ১৬০০ এর মধ্যে ১৫৯০ পান এবং ১৯৭৩ এর শরতে হার্ভার্ড কলেজে ভর্তি হন।
১৯৮৫ সালের ২০ নভেম্বর মাইক্রোসফট উইন্ডোজ ১.০ সংস্করণ প্রকাশ করে। বর্তমানে উইন্ডোজ পৃথিবীর একটি বিখ্যাতকম্পিউটার অপারেটিং সিস্টেম।ন্যাশনাল মেডেল অব টেকনোলজি অ্যান্ড ইনোভেশন ১৯৯২
ফ্রেদ্রিক রাইনফেল্‌ৎ
ইয়ন্‌ ফ্রেদ্রিক রাইনফেল্‌ৎ (সুয়েডীয় John Fredrik Reinfeldt) (জন্ম আগস্ট ৪, ১৯৬৫ ওস্তের্‌হানিঙে) সুইডেনের প্রধানমন্ত্রী। তিনি সুয়েডীয় রাজনীতির মোডারেট দলের (সুয়েডীয় Moderata Samlingspartiet "মুদেরাতা সাম্‌লিংস্‌পাটীয়েৎ") সভাপতিও হন।
অ্যান্টিভাইরাস (কম্পিউটার)
অ্যান্টিভাইরাস () বলতে সাধারণভাবে কম্পিউটারের ভাইরাস রোধ করার জন্য ব্যবহৃত একধরনের প্রোগ্রাম যা কম্পিউটারের সংরক্ষণ এলাকা বা হার্ডডিস্ক বা যে কোন রিমুভেবল ডিস্ক হতে ভাইরাস সনাক্তকরন, প্রতিরোধ ও প্রতিকার করতে পারে।
বিস্তারিতভাবে বলতে গেলে- অ্যান্টিভাইরাস হলো সেই সফটওয়্যার যা ম্যালওয়্যারের সাথে সম্পৃক্ত সফটওয়্যারকে আপনার কম্পিউটারে অণুপ্রবেশে বাধা প্রদান করে। ম্যালওয়্যারকে আপনার কম্পিউটারে ঢুকতে না দেয়া বা ঠেকানোর অন্যতম ও প্রধান উপায় হলো অ্যান্টিভাইরাস সফটওয়্যার ব্যবহার করা। আপনাকে আগে থেকে জানিয়ে দেয়া আপনার কম্পিউটারে ম্যালওয়্যার ঢুকতে চাইছে। অথবা কোন এক্সটার্নাল স্টোরেজ আপনার পিসি’তে প্রবেশের আগে চেক করে নেয়া স্টোরেজে কোনো প্রকার ক্ষতিকারক সফটওয়্যার আছে কিনা। এভাবে একটি ভালো অ্যান্টিভাইরাস সফটওয়্যার আপনার কম্পিউটারের সেই সাথে আপনার মূল্যবান ডাটার দীর্ঘমেয়াদি সুরক্ষার ব্যবস্থা করে থাকে।
আপনি যদি একজন সতর্ক কম্পিউটার ,ইন্টারনেট ইউজার হয়ে থাকেন তারপরও আপনাকে অ্যান্টিভাইরাস প্রোগাম ব্যবহারের প্রয়োজন আছে। ব্রাউজারের দূর্বলতা, প্লাগইনস, বিভিন্ন প্রকার লেনদেনে, অপারেটিং সিস্টেম প্রভৃতির জন্য অ্যান্টিভাইরাস সফটওয়্যার থাকা প্রয়োজন। আর আপনি যদি অনলাইনে লেনদেন করেন তাহলে আপনার পিসি’তে অ্যান্টিভাইরাস থাকা অবশ্যই প্রয়োজন, এখন অনেক অ্যান্টিভাইরাস সফটওয়্যার লেনদেনের সিকিউরিটি দিয়ে থাকে।
কয়েকটি অ্যান্টিভাইরাস প্রোগ্রামের নাম নিচে দেয়া হল:
সংখ্যাতত্ত্ব
সংখ্যাতত্ত্ব বিশুদ্ধ গণিতের একটি শাখা যেখানে সব রকমের সংখ্যার, বিশেষ করে পূর্ণসংখ্যার ধর্মাবলি, এবং এদের ওপর গবেষণার ফলে প্রাপ্ত সমস্যাবলি আলোচিত হয়।
প্রাথমিক সংখ্যাতত্ত্বে পূর্ণসংখ্যার বিভাজ্যতা, গ.সা.গু নির্ণয়ের ইউক্লিডীয় অ্যালগরিদম, মৌলিক সংখ্যার গুণাবলি, নিখুঁত সংখ্যার অনুসন্ধান, ইত্যাদি বিষয় আলোচনা করা হয়।
ভারতীয় উপমহাদেশে সংখ্যাতত্ত্বের উৎপত্তি ঘটে ।
ওড়িয়া (দ্ব্যর্থতা নিরসন)
ওড়িয়া বলতে নিচের যেকোন একটি বোঝাতে পারে:
গট‌ফ্রিড লাইব‌নিৎস
গট‌ফ্রিড ভিলহেল্ম লাইব‌নিৎস (জুলাই ১, ১৬৪৬ – নভেম্বর ১৪, ১৭১৬) একজন জার্মান দার্শনিক ও গণিতবিদ যাকে ক্যালকুলাসের আবিষ্কর্তা হিসেবে সম্মান দেয়া হয়। তাঁর ব্যবহৃত ক্যালকুলাসের অঙ্কপাতন পদ্ধতি বা নোটেশনগুলো বর্তমানে অনুসরণ করা হয়। আধুনিক কম্পিউটারের মূল ভিত্তি বাইনারি পদ্ধতি তাঁর উদ্ভাবন। পদার্থবিজ্ঞান, জীববিজ্ঞান, সম্ভাবনা তত্ত্ব, তথ্য বিজ্ঞানে তাঁর ব্যাপক অবদান আছে।
গট‌ফ্রিড ভিলহেল্ম ফন লাইব‌নিৎস ১৬৪৬ সালের ১লা জুলাই জার্মানির লাইপৎসিগ শহরে এক সম্ভ্রান্ত পরিবারে জন্মগ্রহণ করেন। তার পিতা ফ্রিডরিখ লাইবনিৎস ও মাতা কাথারিনা স্মুক। লাইবনিৎসকে ৩রা জুলাই লাইপৎসিগের সেন্ট নিকোলাস চার্চে অভিসিঞ্চন করানো হয়। তার ধর্মপিতা ছিলেন লুথেরান ধর্মতাত্ত্বিক মার্টিন গেইয়ার। মাত্র ছয় বছর বয়সে তার পিতা মারা যান এবং এরপর থেকে তার মা তাকে লালন পালন করেন।
তার তিনপুরুষ স্যাক্সনি সরকারের অধীনে পদস্হ কর্মচারী ছিলেন এবং তার পিতা লাইপৎসিগ বিশ্ববিদ্যালয়ের নৈতিক দর্শন বিষয়ের অধ্যাপক ছিলেন। তাই একটি শিক্ষিত রাজনৈতিক পরিবেশে লাইবনিৎসের বাল্যকাল অতিবাহিত হয়। পিতৃবিয়োগের পর তিনি তার পিতার গ্রন্থাগারের উত্তরাধিকার হন। সাত বছর বয়সে তাকে এই গ্রন্থাগারে প্রবেশাধিকার দেওয়া হয়। তার বিদ্যালয়ের পড়াশুনা কর্তৃপক্ষের অল্প কিছু মূলনীতির মধ্যে সীমাবদ্ধ হওয়ায় তিনি তার পিতার গ্রন্থাগারের বিভিন্ন দর্শন শাস্ত্রীয় ও ধর্মতাত্ত্বিক বইগুলো পড়তে শুরু করেন, যে বইগুলো পড়ার জন্য তাকে কলেজ পর্যন্ত অপেক্ষা করতে হতো। বেশিরভাগ বইগুলো লাতিন ভাষায় লিখিত হওয়ার কারণে তিনি আট বছর বয়সে তিনি লাতিন ভাষায় শিক্ষা শুরু করেন এবং বার বছর বয়সে লাতিন দক্ষতা অর্জন করেন। তেরো বছর বয়সে এক সকালে তার বিদ্যালয়ের একটি বিশেষ অনুষ্ঠানের জন্য তিনি ৩০০ হেক্সামিটারের একটি লাতিন ভাষায় কবিতা রচনা করেন। অতঃপর তিনি সম্পূর্ণ নিজ চেষ্ঠায় গ্রিক ভাষা আয়ত্ত করেন। এই সময়ে তার মানসিক উৎকর্ষতা রনে দেকার্তের অনুরুপ ছিল। প্রাচীন সাহিত্যে ও শিল্প বিষয় অনুশীলনে তিনি সন্তুষ্ট ছিলেন না, তাই তিনি ন্যায় শাস্শ্র অনুশীলনে মনোনিবেশ করেন। গীক ও ল্যাটিন পন্ডিতগন এবং দার্শনিকগন ও খৃষ্টান যাজতবৃন্দ ন্যায়শাস্শ্রকে যে পর্যায়ে এনেছিল তার সংস্কার করার প্রচেষ্ঠা হতেই লাইব‌নিৎসের characterstic Universalis, বা Universal Mathematis, এর বীজ অঙ্কুরিত হয় এবং এর থেকেই তিনি দর্শন শাস্ত্র ও মনস্তত্বের আস্বাদ পেয়েছিলেন।
এডিনবরা
এডিনবরা ()rə]; স্কটিশ গ্যালিক ভাষায়: Dùn Èideann, "তুন এচেন", আইপিএ: [tuːn ˈeːtʃən]) স্কটল্যান্ডের রাজধানী ও যুক্তরাজ্যের দ্বিতীয় বৃহত্তম শহর।
ওল্ড ট্রাফোর্ড (ফুটবল)
ওল্ড ট্রাফোর্ড (স্যার ববি চার্লটন যার ডাকনাম দিয়েছিলেন স্বপ্নের থিয়েটার) একটি ফুটবল মাঠ যা ১৯১০ সাল থেকে ম্যানচেস্টার ইউনাইটেডের হোম গ্রাউন্ড হিসেবে ব্যবহৃত হয়।
হাওয়ার্ড ফ্লোরি
স্যার হাওয়ার্ড ফ্লোরি (সেপ্টেম্বর ২৪, ১৮৯৮ - ফেব্রুয়ারি ২১, ১৯৬৮) একজন বিখ্যাত নোবেল বিজয়ী অস্ট্রেলীয় জীববিজ্ঞানী। তিনি ১৯৪৫ সালে অ্যান্টিবায়োটিক আবিস্কারে অবদান রাখার জন্য জীববিজ্ঞানে নোবেল পুরস্কার লাভ করেন।
স্যার হাওয়ার্ড ফ্লোরি ১৮৯৮ সালের ২৪শে সেপ্টেম্বর দক্ষিণ অস্ট্রেলিয়ার অ্যাডিলেডে জন্মগ্রহণ করেন। তাঁর পিতা যোসেফ ফ্লোরি ও মা বার্থা ফ্লোরি। ১৯২৬ সালে ফ্লোরি ম্যারি ইথেল হেয়টার রিডকে বিয়ে করেন। তাদের দুই সন্তান রয়েছে।
শৈশবে তাঁর শিক্ষা শুরু হয় অ্যাডিলেডের সেন্ট.পিটার'স কলেজিয়েট স্কুলে। ১৯২১ সালে তিনি অ্যাডিলেড বিশ্ববিদ্যালয় থেকে এমবিবিএস সম্পন্ন করেন। বিএসসি ও এমএ করার সময় অক্সফোর্ডের ম্যাগডালেন কলেজে তিনি রোড'স বৃত্তি লাভ করেন। অতঃপর তিনি কেমব্রিজ বিশ্ববিদ্যালয়ে জন লুকাস ওয়ালকারের ছাত্র হিসেবে গমন করেন। ১৯২৫ সালে তিনি রকফেলার বৃত্তি নিয়ে এক বছরের জন্য যুক্তরাষ্ট্র ভ্রমণ করেন। ১৯২৬ সালে দেশে ফিরে গনভিল ও ক্যাইয়াস কলেজ থেকে ১৯২৭ সালে পিএইচডি ডিগ্রি লাভ করেন। একই সময় তিনি লন্ডনের ফ্রিডম রিসার্চ ফেলোসিপ (FreeDom Research Fellowship) নিয়ে লন্ডন হসপিটালে কাজ করেন।
১৯২৭ সালে তিনি ক্যামব্রিজ বিশ্ববিদ্যালয়ে প্রভাষক হিসেবে নিয়োগ লাভ করেন। ১৯৩১ সালে শেলফিল্ড বিশ্ববিদ্যালয়ে তিনি যোসেফ হান্টার চেয়ার ওব প্যাথলজি (Joseph Hunter Chair of Pathology) অধিকার করেন। ১৯৩৫ সালে শেলফিল্ড ছেড়ে তিনি লিঙ্কন কলেজে প্যাথলজির অধ্যাপক হিসেবে নিয়োগ লাভ করেন। ১৯৬২ সালে তিনি অক্সফোর্ডের কুইন্স কলেজের প্রভোস্ট হিসেবে যোগদেন। দ্বিতীয় বিশ্বযুদ্ধের সময় তাকে সেনাবাহিনীতে কনসাল্টেন্ট হিসেবে নিয়োগ দেওয়া হয়। ১৯৪৪ সালে তিনি অস্ট্রেলিয়া ও নিউজিল্যান্ডে নুফিল্ড ভিসিটিং প্রফেসর হিসেবে নিয়োগ পান। ১৯৫৮ থেকে ১৯৬৮ ফ্লোরি রয়েল সোসাইটির প্রধান ও রয়েল কলেজ অফ ফিজিসিয়ান্‌স এর ফেলো ছিলেন।
তার প্রধান কাজ শুরু হয় চেইন এর সাথে কাজ করার সময় থেকে। ১৯৩৮ সালে তারা প্রাকৃতিক অণুজীব বিরোধী রসায়নের উপর গবেষণা শুরু করেন। প্রথমত, তারা লাইসোজাইম এর উপর কাজ করেন, কিন্তু পরে তারা অ্যান্টিবায়োটিকের উপর কাজ শুরু করেন।
পেনিসিলিন বিজ্ঞানী আলেকজান্ডার ফ্লেমিং আবিস্কার করেছিললেন। তিনি দেখেছিলেন ছাতা কিছু ব্যাক্টেরিয়া বিরোধী পদার্থ তৈরি করতে পারে। কিন্তু, ফ্লেমিং সেই রসায়নিক পদার্থ পৃথক করতে পারেননি। ১৯৩৯ সালে ফ্লোরি ও চেইন এক দল ব্রিটিশ বিজ্ঞানীদের দলের নেতৃত্ব দেন। তাদের কাজ ছিল ঐ পদার্থটি পৃথক করা ও প্রস্তুত করার জন্য গবেষণা করা। এই গবেষণার খরচ যুগিয়েছিল, আমেরিকার রকফেলার ফাউন্ডেশন। ১৯৪০ সালে তারা রিপোর্ট প্রকাশ করেন, কিভাবে পেনিসিলিন দেহের ক্ষতিকর ব্যাক্টেরিয়াকে ধবংস করে। এরপর, সরকার এই গবেষণায় সাহায্য করত এগিয়ে আসে। ফলশ্রুতিতে, পর্যাপ্ত পরিমাণ পেনিসিলিন তৈরি করা সম্ভব হয়, যা দ্বিতীয় বিশ্বযুদ্ধে অনেক সৈনিকের প্রাণ বাচিয়েছিল।
বিশ্বের প্রায় ১৭ টি বিশ্ববিদ্যালয় তাকে সম্মানিত ডক্টরেট ডিগ্রি প্রদান করেছে। তিনি বিশ্বব্যাপি অনেক জীববিজ্ঞান ও ঔষধ সম্পর্কিত সংগঠনের সদস্য। ১৯৪৪ সালে তাকে নাইট উপাধি প্রদান করা হয়।
১৯৬৮ সালের ২১শে ফেব্রুয়ারি এই মহান বিজ্ঞানী পরলোক গমন করেন।
আর্নেস্ট রাদারফোর্ড
আর্নেস্ট রাদারফোর্ড, নেলসনের প্রথম ব্যারন রাদারফোর্ড, () ওএম, পিসি, এফআর এস (৩০শে আগস্ট, ১৮৭১ – ১৯শে অক্টোবর, ১৯৩৭), একজন নিউজিল্যান্ডীয় নিউক্লীয় পদার্থবিজ্ঞানী। তিনি নিউক্লীয় পদার্থবিজ্ঞানের "জনক" হিসেবে খ্যাত। তিনি তাঁর বিখ্যাত স্বর্ণপাত পরীক্ষায় প্রমাণুর নিউক্লিয়াস বা কেন্দ্রীণ থেকে রাদার্ফোর্ড বিক্ষেপণ আবিষ্কার করেন, যা পরবর্তীতে বোরের পরমাণু মডেল নির্মাণে সহায়ক হয়।
হিটাচি
১৯১০ সনে স্থাপিত হয় ইলেকট্রিকাল রিপেয়ার শপ হিসেবে। হিটাচি The Open Group এর সদস্য।
জেভিসি
ভিক্টর কোম্পানি অব জাপান লি: সংক্ষেপে জেভিসি (JVC) নামে পরিচিত একটি জাপানি একটি ইলেকট্রনিকস কোম্পানি। এরা ১৯২৭ সনে স্থাপিত হয়, এবং প্রথম জাপানি টেলিভিশন নির্মাতা কোম্পানি, এরাই VHS বা ভিডিও হোম সার্ভিস প্রযুক্তির উদ্ভাবক।
জেভিসি কোম্পানিটি জাপানে ভিক্টর ব্র্যান্ড নাম ব্যবহার করে থাকে। এর সাথে নিপার কুকুর (হিস মাস্টার্স ভয়েস কোম্পানির লোগো থেকে) ব্যবহৃত হয়। তবে জাপানের বাইরে জেভিসি এই নামটি ব্যবহার করতে পারে না। পূর্বে এটি বিদেশে নিভিকো (নিপ্পন ভিক্টর কোম্পানি) নামে পরিচিত ছিলো।
অলিম্পাস কর্পোরেশন
অলিম্পাস কর্পোরেশন (জাপানি:オリンパス株式会社) একটি জাপানি আলোকবিজ্ঞান ও ইমেজিং কোম্পানি। ১৯১৯ সালে প্রতিষ্ঠিত কোম্পানিটির সদর দফতর জাপানের রাজধানী টোকিওতে অবস্থিত। মার্কিন যুক্তরাষ্ট্রের এলেনটাউন, পেনসিলভেনিয়া ও জার্মানির হামবুর্গ শহরে অলিম্পাসের অন্য দুইটি সদর দফতর অবস্থিত।
পেট্রোবাংলা
পেট্রোবাংলা সরকারি মালিকানাধীন বাংলাদেশের জাতীয় তেল কোম্পানি। এটি বাংলাদেশে খনিজ তেল ও প্রাকৃতিক গ্যাস অনুসন্ধান, উত্তোলন, পরিশোধন, ও বাজারজাতকরণের কাজ করে। এছাড়াও কোম্পানিটি বাংলাদেশে তেল ও প্রাকৃতিক গ্যাস অনুসন্ধান এবং উন্নয়নে আন্তর্জাতিক তেল কোম্পানিসমূহের সাথে উৎপাদন অংশীদারি চুক্তি করে থাকে। ২৬ মার্চ ১৯৭২ সালে সংস্থাটি প্রতিষ্ঠিত হয়। এই সংস্থার অধীনস্থ ১১ টি কোম্পানি রয়েছে।
২৬ মার্চ ১৯৭২ সালে রাষ্ট্রপতির আদেশ নং ২৭-এর মাধ্যমে বাংলাদেশের তেল, গ্যাস ও খনিজ সম্পদ অনুসন্ধান ও উন্নয়নের লক্ষ্যে “বাংলাদেশ খনিজ, তেল ও গ্যাস করপোরেশন” (বিএমওজিসি) গঠন করা হয়। একই বছরের ২৭ সেপ্টেম্বর রাষ্ট্রপতির আদেশ নং ১২০-এর মাধ্যমে বাংলাদেশের খনিজ অনুসন্ধান ও উন্নয়ন কার্যক্রম পরিচালনা করার উদ্দেশ্যে “বাংলাদেশ খনিজ অনুসন্ধান ও উন্নয়ন করপোরেশন” (বিএমইডিসি) নামে আরেকটি সংস্থা গঠন করা হয়।
পরে “বাংলাদেশ খনিজ, তৈল ও গ্যাস করপোরেশন”কে “বাংলাদেশ তৈল ও গ্যাস করপোরেশন” (বিওজিসি) নামে পুনর্গঠন করা হয় এবং ১৯৭৪ সালের ২২ আগস্ট রাষ্ট্রপতির আদেশ নং ১৫-এর মাধ্যমে বাংলাদেশ তৈল ও গ্যাস করপোরেশনকে ‘পেট্রোবাংলা’ নামে সংক্ষিপ্ত নামকরণ করা হয়। একই বছর ১৭ নং অধ্যাদেশের মাধ্যমে অয়েল এন্ড গ্যাস ডেভেলপমেন্ট করপোরেশন অর্ডিন্যান্স, ১৯৬১-কে বাতিল করে অয়েল এন্ড গ্যাস ডেভেলপমেন্ট করপোরেশন (ওজিডিসি) বিলুপ্ত করা হয় এবং এর সম্পদ ও দায় পেট্রোবাংলার উপর ন্যস্ত করা হয়।
১৯৭৬ সালের ১৩ নভেম্বর জারিকৃত অধ্যাদেশ নং ৮৮-এর মাধ্যমে অপরিশোধিত তেল ও পেট্রোলিয়াম দ্রব্যাদি আমদানি, পরিশোধন ও বিপণন কার্যক্রম পরিচালনা করার দায়িত্ব পেট্রোবাংলার কাছ থেকে পৃথক করে বাংলাদেশ পেট্রোলিয়াম কর্পোরেশনকে দেয়া হয়।
১৯৮৫ সালের ১১ এপ্রিল জারিকৃত ২১ নং অধ্যাদেশের মাধ্যমে “বাংলাদেশ তৈল ও গ্যাস করপোরেশন” ও “বাংলাদেশ খনিজ অনুসন্ধান ও উন্নয়ন করপোরেশন”কে একীভূত করে “বাংলাদেশ তৈল, গ্যাস ও খনিজ সম্পদ করপোরেশন” (বিওজিএমসি) গঠন করা হয়।
পরবর্তীতে উক্ত অধ্যাদেশ আংশিক সংশোধন করে ১৯৮৯ সালের ১১ ফেব্রুয়ারিতে জারিকৃত ১১ নং আইনের মাধ্যমে এই করপোরেশনকে “পেট্রোবাংলা” নামে সংক্ষিপ্ত নামকরণ করা হয় এবং তৈল, গ্যাস ও খনিজ অনুসন্ধান ও উন্নয়নের উদ্দেশ্যে গঠিত কোম্পানিসমূহের শেয়ার ধারণের ক্ষমতা অর্পণ করা হয়।
এই সংস্থার অধীনে ১৩ টি কোম্পানি রয়েছে। সেগুলি হল:
১। বাংলাদেশ পেট্রোলিয়াম এক্সপ্লোরেশন কোম্পানী লিমিটেড
২। বাংলাদেশ গ্যাস ফিল্ডস কোম্পানী লিমিটেড
৩। সিলেট গ্যাস ফিল্ডস কোম্পানী লিমিটেড
৪। গ্যাস ট্রান্সমিশন কোম্পানী লিমিটেড
৫। তিতাস গ্যাস ট্রান্সমিশন অ্যান্ড ডিস্ট্রিবিউশন কোম্পানী লিমিটেড
৬। বাখরাবাদ গ্যাস সিস্টেমস লিমিটেড
৭। জালালাবাদ গ্যাস ট্রান্সমিশন অ্যান্ড ডিষ্ট্রিবিউশন সিস্টেমস লিমিটেড
৮। রূপান্তরিত প্রাকৃতিক গ্যাস কোম্পানী লিমিটেড
৯। পশ্চিমাঞ্চলীয় গ্যাস কোম্পানী লিমিটেড
১০। বড়পুকুরিয়া কোল মাইনিং কোম্পানী লিমিটেড
১১। মধ্যপাড়া হার্ডরক মাইনিং কোম্পানী লিমিটিড
১২। সুন্দরবন গ্যাস কোম্পানি লিমিটেড
১৩। কর্ণফুলী গ্যাস ডিস্ট্রিবিউশন কোম্পানী লিমিটেড
বাংলাদেশ মহাকাশ গবেষণা ও দূর অনুধাবন প্রতিষ্ঠান
বাংলাদেশ মহাকাশ গবেষণা ও দূর অনুধাবন প্রতিষ্ঠান (সংক্ষেপে SPARRSO) বাংলাদেশ সরকারের প্রতিরক্ষা মন্ত্রণালয়ের অধীন একটি প্রতিষ্ঠান। এটি ঢাকা শহরের আগারগাঁও-এ অবস্থিত। ১৯৮০ সালে এটি প্রতিষ্ঠিত হয়। বাংলাদেশের ঘূর্ণিঝড় ও অন্যান্য প্রাকৃতিক দুর্যোগের পূর্বাভাস প্রদানে এ কেন্দ্র গুরুত্বপূর্ণ ভূমিকা রাখে। সংস্থাটি LANDSAT ও NOA নামক কৃত্রিম উপগ্রহ ব্যবহার করে ভূমি জরিপে নিয়োজিত। বাংলাদেশের স্যটেলাইট ইমেজারি গুলো এদের তত্বাবধানে থাকে।
১৯৬৮ সালে পূর্ব পাকিস্তানের পরমাণু শক্তি কেন্দ্রে অটোমেটিক পিকচার ট্রান্সমিশন (এপিটি) গ্রাউন্ড স্টেশন প্রতিষ্ঠার মাধ্যমে বাংলাদেশে মহাকাশ প্রযুক্তির ব্যবহার শুরু করে। বাংলাদেশেও স্বাধীন হওয়ার পর সরকার বাংলাদেশের প্রাকৃতিক সম্পদ জরিপ, পরিবেশ, দুর্যোগ পর্যবেক্ষণ ও ব্যবস্থাপনায় এ প্রযুক্তি ব্যবহারের জন্য বাংলাদেশ ইআরটিএস প্রোগ্রাম নামে একটি প্রকল্প গ্রহণ করে। এ প্রকল্পের সফলতার পর ১৯৭৫ সালে বাংলাদেশ ল্যান্ডসেট প্রোগ্রাম (বিএলপি) পঞ্চবার্ষিকী পরিকল্পনায় অন্তর্ভূক্ত হয়। ১৯৮০ সালে বাংলাদেশ পরমাণু শক্তি কমিশনের মহাকাশ এবং বায়ুমণ্ডল গবেষণা কেন্দ্র (এসএআরসি) এবং বিএলপি একত্রিত করে "বাংলাদেশ মহাকাশ গবেষণা ও দূর অনুধাবন প্রতিষ্ঠান" গঠন করা হয়। মহাকাশ বিজ্ঞান ও দূর অনুধাবন প্রযুক্তির সর্বোত্তম ব্যবহার এবং এই প্রযুক্তির উপর গবেষণা, এর যথাযথ প্রয়োগ ও সম্প্রসারণের পদক্ষেপ হিসাবে বাংলাদেশের জাতীয় সংসদ কর্তৃক ১৯৯১ সালের ২৯ নং আইন দ্বারা ‘বাংলাদেশ মহাকাশ গবেষণা ও দূর অনুধাবন প্রতিষ্ঠান (স্পারসো)' পুনঃগঠিত হয়।
প্রতিষ্ঠানের কার্যাবলী হইবে নিম্নরূপ:
স্পারসোর নিন্মলিখিত বিভাগ ও শাখা রয়েছে:
ঢাকা বিশ্ববিদ্যালয়ের উপাচার্যের তালিকা
ঢাকা বিশ্ববিদ্যালয় বাংলাদেশের সবচেয়ে পুরানো বিশ্ববিদ্যালয়। এই বিশ্ববিদ্যালয় ১৯২১ সালে প্রতিষ্ঠিত হয়। বাংলাদেশের মোট উচ্চ শিক্ষিত জনগোষ্ঠির প্রায় ৭০%-ই এই বিশ্ববিদ্যালয়ের ছাত্র-ছাত্রী। প্রতিষ্ঠার পর থেকে এ যাবৎ ২৬ জন বিশিষ্ট শিক্ষাবিদ ঢাকা বিশ্ববিদ্যালয়ের উপাচার্যের দায়িত্ব পালন করেছেন। এই বিশ্ববিদ্যালয়ের বর্তমান উপাচার্য মো. আখতারুজ্জামান।
এ বিশ্ববিদ্যালয়ের প্রথম ভারতীয় ও মুসলমান উপাচার্য স্যার এ এফ রাহমান। তারপর উপাচার্য হন প্রখ্যাত ইতিহাসবিদ অধ্যাপক রমেশচন্দ্র মজুমদার। ঢাকা বিশ্ববিদ্যালয়ের ছাত্রদের মধ্যে প্রথম বিশ্ববিদ্যালয়ের উপাচার্য হন অধ্যাপক মাহমুদ হুসাইন।
একাত্তরের মার্চ মাসে ঢাকা বিশ্ববিদ্যালয়ের তৎকালীন উপাচার্য বিচারপতি আবু সাঈদ চৌধুরী জাতিসংঘের মানবাধিকার কমিশনের অধিবেশনে যোগদানের জন্য জেনেভা যান। সেখানে জেনেভার একটি পত্রিকায় দু’জন ঢাকা বিশ্ববিদ্যালয় ছাত্রের মৃত্যু সংবাদ দেখে বিচলিত হয়ে ২৫ মার্চ পূর্ব পাকিস্তান প্রাদেশিক শিক্ষা সচিবকে পাকিস্তান দূতাবাসের মাধ্যমে প্রেরিত এক পত্রে লেখেন, “আমার নিরস্ত্র ছাত্রদের উপর গুলি চালানোর পর আমার ভাইস চ্যান্সেলর থাকার কোন যুক্তিসংগত কারণ নেই। তাই আমি পদত্যাগ করলাম”। ফলে মার্চের সেই কালরাত্রীতে ঢাকা বিশ্ববিদ্যালয় ছিল উপাচার্য বিহীন। পরে মুজিবনগর সরকার বিচারপতি সাঈদকে “প্রবাসী সরকারের বিশেষ প্রতিনিধি” হিসেবে নিয়োগ দেয়। পাকিস্তান বাহিনী রাজশাহী বিশ্ববিদ্যালয়ের তৎকালীন উপাচার্য ড. সৈয়দ সাজ্জাদ হোসায়েনকে তাদের কনভয়ে করে ঢাকায় নিয়ে এসে ১৯ জুলাই ঢাকা বিশ্ববিদ্যালয়ের উপাচার্যের পদে বসান। তাকে সহায়তা করেন ড. হাসান জামান, ড. মেহের আলি। স্বাধীনতার পর তিনজনই গ্রেফতার হন এবং মুক্তির পর দেশ ত্যাগ করেন।
ফিলিপ জোসেফ হার্টগ
স্যার পি. জে. হার্টগ ঢাকা বিশ্ববিদ্যালয়ের প্রথম উপাচার্য। তিনি ১৯২০ সালের ১ ডিসেম্বর উপাচার্য হিসেবে তার দ্বায়িত্ব বুঝে নেন।
স্যার হার্টগের জন্ম ১৮৬৪ সালের ২ মার্চ। তাঁর কয়েক পূর্বপুরুষের বাস ছিল হল্যান্ডে। সেখান থেকে উনিশ শতকের প্রথম দিকে তাঁর এক পূর্বপুরুষ ফ্রান্সে যান। একপর্যায়ে তাঁর বাবা ফরাসি ভাষার শিক্ষকের চাকরি নিয়ে ইংল্যান্ডে যান। সেখানেই পরিবারটি থিতু হয়। সে সূত্রে তিনি ব্রিটিশ আর ধর্মীয় পরিচয়ে তিনি ছিলেন ইহুদি। তিন ভাই ও এক বোনের মধ্যে তিনি ছিলেন তৃতীয়।
শিক্ষাগত যোগ্যতা ও প্রশাসনিক দক্ষতা উভয় ক্ষেত্রেই স্যার পি জে হার্টগ ছিলেন অসাধারণ। তাঁর সময়ের সবচেয়ে আধুনিক শিক্ষা অর্জন করেছিলেন তিনি। মাধ্যমিক শিক্ষা লন্ডনের ইউনিভার্সিটি কলেজ স্কুলে। উচ্চশিক্ষা নেন ফ্রান্সের প্যারিস বিশ্ববিদ্যালয়, জার্মানির হাইডেলবার্গ বিশ্ববিদ্যালয় ও কলেজ দ্য ফ্রান্স থেকে। সবশেষে তিনি ম্যানচেস্টারের ওয়েলস কলেজে বিশপ বার্কলে স্কলার ছিলেন।
তাঁর কর্মজীবনের শুরু ভিক্টোরিয়া ইউনিভার্সিটিতে রসায়নের সহকারী প্রভাষক হিসেবে। এরপর তিনি শিক্ষকতা থেকে বিশ্ববিদ্যালয় প্রশাসনে যোগ দেন ম্যানচেস্টার বিশ্ববিদ্যালয়ে। লন্ডন বিশ্ববিদ্যালয়ে একাডেমিক রেজিস্ট্রার ছিলেন প্রায় ১৭ বছর।
ঢাকা বিশ্ববিদ্যালয় প্রতিষ্ঠার সিদ্ধান্ত হওয়ার পর প্রশাসনিক দক্ষতার কথা বিবেচনায় নিয়ে উপাচার্যের দায়িত্ব দেওয়া হয় স্যার ফিলিপ জোসেফ হার্টগকে। চার হাজার টাকা বেতন ও বাসভবন-সুবিধা নিয়ে ১৯২০ সালের ১ ডিসেম্বর তিনি যোগ দেন কলকাতায় ঢাকা বিশ্ববিদ্যালয়ের প্রকল্প অফিসে। তাঁর সঙ্গে ছিলেন স্ত্রী লেডি ম্যাবেল হেলেন হার্টগ ও দুই শিশুপুত্র।
১৯২১ সালের ৭ জানুয়ারি ঢাকার বলধার বাগানবাড়ি প্রাঙ্গণে হার্টগ দম্পতিকে সংবর্ধনা দেওয়া হয়। ঢাকা বিশ্ববিদ্যালয়ের প্রথম উপাচার্য সেদিন বলেন, ‘এই বিশ্ববিদ্যালয় প্রতিষ্ঠার ঐতিহাসিক পটভূমি আপনারা জানেন। নতুন প্রদেশ বাতিলের পর লর্ড হার্ডিঞ্জের কাছে মুসলমান প্রতিনিধিদের আলাপ-আলোচনার ফসল এই বিশ্ববিদ্যালয়।’ তিনি চেয়েছিলেন পূর্ব বাংলায় একটি অসাম্প্রদায়িক ও জ্ঞানভিত্তিক মধ্যবিত্ত সমাজ গড়ে উঠুক, বিশেষ করে পিছিয়ে পড়া বাঙালি মুসলমানদের মধ্যে। যাতে তাঁরা রাজনৈতিক ব্যাপারে আরও বেশি অংশ নিতে পারেন এবং ভবিষ্যতে বাংলার সরকার পরিচালনায় যথেষ্ট যোগ্যতা ও দক্ষতার পরিচয় দিতে পারেন।
ঢাকা বিশ্ববিদ্যালয়ের ইতিহাস
বাংলাপেডিয়ায় স্যার পি. জে. হার্টগ
আহমেদ ফজলুর রহমান
স্যার এ. এফ. রহমান (পুরোনামঃ আহমেদ ফজলুর রাহমান; ২৮ ডিসেম্বর ১৮৮৯ - ১০ ডিসেম্বর ১৯৪৫) হলেন একজন প্রখ্যাত ইতিহাসবিদ, রাজনীতিবিদ, সমাজ সংস্কারক ও বিশিষ্ট শিক্ষাবিদ এবং ঢাকা বিশ্ববিদ্যালয়ের প্রথম বাঙ্গালী উপাচার্য। তিনি ১৯৩৪ সালের ১ জুলাই ঢাকা বিশ্ববিদ্যালয়ের উপাচার্য হিসাবে নিয়োগ প্রাপ্ত হন। ১৯৭৬ সালে তার নামে ঢাকা বিশ্ববিদ্যালয়ে এ. এফ. রহমান হল প্রতিষ্ঠা করা হয়।
স্যার এ. এফ. রহমান ২৮ ডিসেম্বর ১৮৮৯ সালে পশ্চিম বঙ্গের জলপাইগুড়ি শহরে জন্মগ্রহণ করেন। তাঁর আদি পিতৃ-ভিটা ফেনী জেলায়। তাঁর সম্পূর্ণ নাম হল আহমেদ ফজলুর রহমান এবং তার পিতা মৌলবী আব্দুর রহমান। একজন ছাত্র হিসাবে তিনি অত্যন্ত মেধাবী ছিলেন। তিনি জলপাইগুড়ি জিলা স্কুল থেকে ১৯০৮ সালে বৃত্তিসহ প্রবেশিকা পরীক্ষায় উত্তীর্ণ হন । তিনি ১৯১২ সালে ইংল্যান্ডে অক্সফোর্ড বিশ্ববিদ্যালয় থেকে বি.এ(সম্মান) ইতিহাসে ডিগ্রী প্রাপ্ত হন। এর পরে লন্ডন স্কুল অব ইকোনমিক্সে তিনি দুই বছর গবেষণা করেন। তার গবেষণার বিষয় ছিল "পলিটিক্যাল ইকোনমি"।
স্যার এ. এফ. রহমান ইংল্যান্ড থেকে বাড়ি ফিরে ১৯১৪ সালে এবং 'আলিগড় এংলো ওরিয়েন্টাল কলেজ'-এর (এখন, আলিগড় মুসলিম বিশ্ববিদ্যালয়) ইতিহাস বিভাগে লেকচারার হিসাবে যোগ দেন। কলকাতা বিশ্ববিদ্যালয় কমিশনের একজন সদস্য হিসাবে স্যার এ. এফ. রহমান ঢাকা বিশ্ববিদ্যালয় প্রতিষ্ঠার একটি অতীব গুরুত্বপূর্ণ ভূমিকা পালন করেন। ঢাকা বিশ্ববিদ্যালয়ের প্রথম ভাইস চ্যান্সেলর পি. জে. হার্টগ-এর অণুরোধে স্যার এ. এফ. রহমান ইতিহাস বিভাগে সহযোগী অধ্যাপক পদে যোগ দেন। পরবর্তীতে, তিনি ঢাকা বিশ্ববিদ্যালয়ের মুসলিম হলের প্রথম প্রভোস্ট (এখন, সলিমুল্লাহ মুসলিম হল) হিসাবে নিযুক্ত হন।
স্যার এ. এফ. রহমানের দক্ষতা ও সক্ষমতায় খুশি হয়ে ব্রিটিশ সরকার ১ লা জুলাই ১৯৩৪ সালে ঢাকা বিশ্ববিদ্যালয়ের ভাইস চ্যান্সেলর হিসাবে নিযুক্ত করেন। তিনি সফলতার সাথে ১৯৩৬ সালের ৩১ ডিসেম্বর পর্যন্ত দায়িত্ব পালন করেন।
তার অবদানের স্বীকৃতি স্বরূপ ১৯৩৭ সালে তাকে ঢাকা বিশ্ববিদ্যালয়ের অনারারি ডক্টরেট ডিগ্রী প্রদান করা হয়। ১৯৪২ সালে ব্রিটিশ সরকার রাজকীয় খেতাব "নাইটহুড" সম্মাননা লাভ করেন।
সৈয়দ মুহাম্মদ আবদুল ফায়েজ
সৈয়দ মোহাম্মদ আবদুল ফায়েজ (জন্ম-ডিসেম্বর ২৫, ১৯৪৭) ঢাকা বিশ্ববিদ্যালয়ের সাবেক (২৬তম) উপাচার্য। তিনি বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারী কর্ম কমিশন'-এর জন্য নিয়োগপ্রাপ্ত ষষ্ঠ চেয়ারম্যান।
১৯৬৮ সালে অধ্যাপক ফায়েজ ঢাকা বিশ্ববিদ্যালয় থেকে মৃত্তিকা বিজ্ঞানে এম.এস. ডিগ্রি লাভ করেন। ১৯৭৩ সালে যুক্তরাজ্যের আবারডিন বিশ্ববিদ্যালয় থেকে পি.এইচডি ডিগ্রি লাভ করেন। পি.এইচডি ডিগ্রি লাভের পর ১৯৭৩ সালে তিনি ঢাবিতে যোগ দেন। ১৯৮১ থেকে ১৯৮৫ সাল নাগাদ তিনি নাইজেরিয়াস্থ মাইদুগড়ি বিশ্ববিদ্যালয়ে রিডার হিসেবে কাজ করেন। ১৯৮৬ সালের ২১ জুন তিনি ঢাবিতে অধ্যাপক হিসেবে পদোন্নতি লাভ করেন।
ড. ফায়েজ ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন'-এর ষষ্ঠ চেয়ারম্যান; ইয়াজউদ্দিন আহম্মেদের অবসর গ্রহণের পর ১৯৯৩ সালের ৭ মার্চ তারিখে তিনি চেয়ারম্যান হিসাবে দায়িত্ব লাভ করেন এবং ১৯৯৮ সালের ৫ মার্চ পর্যন্ত এই পদে অধিষ্টিত থাকেন।
কোয়ান্টাম বলবিজ্ঞান
কোয়ান্টাম বলবিজ্ঞান বা কোয়ান্টাম পদার্থবিজ্ঞান () আধুনিক পদার্থবিজ্ঞানের একটি শাখা যা পরমাণু এবং অতিপারমাণবিক কণার/তরঙ্গের মাপনীতে পদার্থের আচরণ বর্ণনা করে। কোয়ান্টাম বলবিজ্ঞানকে ব্যবহার করে বিশাল কোন বস্তু যেমন তারা ও ছায়াপথ এবং বিশ্বতত্ত্বমূলক ঘটনা যেমন মহা বিস্ফোরণ বিশ্লেষণ এবং ব্যাখ্যা করা যায়। পদার্থবিজ্ঞানের যেসব ক্ষেত্রে চিরায়ত নিউটনীয় বলবিজ্ঞান দিয়ে ব্যাখ্যা করা যায় না, সেসব ক্ষেত্রে পদার্থগুলির ভৌত আচরণ সম্পর্কে ধারণা পাবার জন্য পদার্থবিজ্ঞানীরা কোয়ান্টাম বলবিজ্ঞান ব্যবহার করে থাকেন। পারমাণবিক অথবা তার চেয়েও ছোট মাপের কোন ভৌত ব্যবস্থায়, খুব নিম্ন অথবা খুব উচ্চ শক্তিতে, অথবা অতিশীতল তাপমাত্রায় চিরায়ত এবং কোয়ান্টাম বলবিজ্ঞানের বিশ্লেষণের মধ্যে প্রায়শই পার্থক্য দেখা যায়। কোয়ান্টাম বলবিজ্ঞান রসায়ন, আণবিক জীববিজ্ঞান, ইলেকট্রনিক্‌স, কণা পদার্থবিজ্ঞান, ন্যানোপ্রযুক্তি এবং প্রযুক্তিবিদ্যার আধুনিক উন্নয়নের ভিত্তি, এবং বিজ্ঞানের এই শাখাগুলো বিগত পঞ্চাশ বছরে পৃথিবীকে প্রায় সম্পূর্ণভাবে রূপান্তরিত করেছে।
চিরায়ত বলবিজ্ঞান আমাদের চারপাশের জগতের অনেক ঘটনা নির্ভুলভাবে ব্যাখ্যা করতে সক্ষম। আইজাক নিউটন ১৬৮৬ সালে তাঁর বিখ্যাত বই "Philosophiae Naturalis Principia Mathematica", সংক্ষেপে প্রিন্সিপিয়া ম্যাথেম্যাটিকা-তে চিরায়ত বলবিজ্ঞানের মূলসূত্রগুলি লিপিবদ্ধ করেন। এরপর প্রায় দুইশ বছর ধরে এই সূত্রগুলিই পদার্থবিজ্ঞান ও জ্যোতির্বিজ্ঞানের সমস্ত ঘটনাবলির ব্যখ্যার কাজে ব্যবহৃত হয়ে আসছিল। কিন্তু ১৯শ শতকের শেষের দিকে এসে পরমাণুর ইলেক্ট্রনীয় গঠন ও আলোর ধর্মের উপর কিছু আবিষ্কার চিরায়ত বলবিজ্ঞান দিয়ে ব্যাখ্যা করা সম্ভব হচ্ছিল না। ১৯০৫ সালে আলবার্ট আইনস্টাইন বুঝতে পারেন যে চিরায়ত বলবিজ্ঞানের ধারণাগুলি অত্যন্ত দ্রুত গতিবেগের, অর্থাৎ আলোর গতিবেগের কাছাকাছি বেগের বস্তুর ওপর প্রয়োগ করা যায় না। তিনি এটা ব্যাখ্যা করার জন্য নির্মাণ করেন আপেক্ষিকতাভিত্তিক বলবিজ্ঞান নামের শাস্ত্র। চিরায়ত বলবিজ্ঞান নীতিগতভাবে ভ্রান্ত হলেও ধীর গতিবেগের বস্তুসমূহের জন্য এটিকে আপেক্ষিকতাভিত্তিক বলবিজ্ঞানের একটি ভাল আসন্নীকরণ হিসেবে গণ্য করা যায়। প্রায় একই সময়ে পদার্থবিজ্ঞানীরা বিভিন্ন পরীক্ষার মাধ্যমে আবিষ্কার করেন যে চিরায়ত বলবিজ্ঞানের ধারণাগুলি অত্যন্ত ক্ষুদ্র বস্তুর ওপরেও প্রয়োগ করা যায় না। ১৯০০ থেকে ১৯২৭ সালের মধ্যে বেশ কিছু পদার্থবিজ্ঞানী (মাক্স প্লাংক, নিল্‌স বোর, আলবার্ট আইনস্টাইন, ওয়ার্নার হাইজেনবার্গ, লুই দ্য ব্রয়ি, এর্ভিন শ্র্যোডিঙার, প্রমুখ) কোয়ান্টাম বলবিজ্ঞান উদ্ভাবন করেন। আপেক্ষিকতাবাদ এর সাথে কোয়ান্টাম বলবিদ্যার একত্রিকরনের তাত্ত্বিক গবেষণা চলছে। এবিষয়ে এখনও সম্পুর্ন সাফল্য লাভ করা যায় নি।
চিরায়ত ও আপেক্ষিকতাভিত্তিক বলবিজ্ঞান নিয়তিবাদী: অর্থাৎ এগুলিতে বর্তমান অবস্থা সম্পর্কে নির্ভুল জ্ঞান থাকলে ভবিষ্যৎ সম্পর্কে নির্ভুল ভবিষ্যদ্বাণী করা সম্ভব, দৈবের কোন স্থান এখানে নেই। অন্যদিকে কোয়ান্টাম বলবিজ্ঞান সম্ভাবনাভিত্তিক: বর্তমান অবস্থা সম্পর্কে নির্ভুল জ্ঞান থাকলেও ভবিষ্যৎ কী ঘটবে তার পূর্বাভাস দেয়া কঠিন। এই অদ্ভুত বৈশিষ্ট্য সত্ত্বেও কোয়ান্টাম বলবিজ্ঞান অত্যন্ত নির্ভুলভাবে পারমাণবিক ও অতিপারমাণবিক স্তরের অনেক ঘটনা ব্যাখ্যা করতে সক্ষম, এবং চিরায়ত বলবিজ্ঞানের সাহায্যে এই মাত্রার নির্ভুলতায় পৌঁছানো সম্ভব নয়|
রিচার্ড ফাইনম্যান, "ভৌত বিধির প্রকৃতি" ("The Character of Physical Law"), ১৯৬৫, পৃষ্ঠা ১২৯।
এমাজউদ্দিন আহমেদ
অধ্যাপক এমাজউদ্দিন আহমদ ঢাকা বিশ্ববিদ্যালয়ের সাবেক উপাচার্য। তিনি ১৯৯২ সালে একুশে পদক লাভ করেন।
প্রফেসর ড.এমাজউদ্দিন আহমদ ১৯৩২ সালের ১৫ ডিসেম্বর তৎকালীন মালদাহ (চাঁপাইনবাবগঞ্জ ও ভারতের কিছু অংশ) জেলায় জন্মগ্রহণ করেন। চাঁপাইনবাবগঞ্জ সদরের ‘গোহাল বাড়ি’ এলাকায় পরিবারসহ দীর্ঘদিন বসবাস করেন প্রফেসর এমাজউদ্দিন। তিনি শিবগঞ্জের আদিনা সরকারি ফজলুল হক কলেজ ও রাজশাহী কলেজের প্রাক্তণ ছাত্র।
মহান ভাষা আন্দোলনের প্রেক্ষাপটে, ১৯৫২ এর পরবর্তী সময়ে ঢাকা বিশ্ববিদ্যালয়ের অন্যতম গুরুত্বপূর্ণ ছাত্রনেতা হিসেবে অধ্যাপক এমাজউদ্দিন আহমেদ কারাবরণও করেন। যুক্তরাষ্ট্র কেন্দ্রিক নব্বই দশকের সর্বাপেক্ষা ‘প্রশংসিত বাঙালি ব্যক্তিত’ ছিলেন।
ঢাকা বিশ্ববিদ্যালয়ের রাষ্ট্রবিজ্ঞান বিভাগের চেয়ারম্যান, ঢাকা বিশ্ববিদ্যালয়ের উপ-উপাচার্য এবং উপাচার্য [নভেম্বর ১,১৯৯২-আগস্ট ৩১,১৯৯৬] হিসেবে দীর্ঘদিন সাফল্যের সাথে দায়িত্ব পালন করেন। তিনি বর্তমানে বেসরকারি বিশ্ববিদ্যালয়ইউনিভার্সিটি অব ডেভেলপমেন্ট অল্টারনেটিভ (ইউডা) ভিসি হিসেবে দায়িত্ব পালন করছেন।
দীর্ঘ ৪০ বছর ধরে তুলনামূলক রাজনীতি, প্রশাসন-ব্যবস্থা, বাংলাদেশের রাজনীতি, বাংলাদেশের পররাষ্ট্রনীতি, দক্ষিণ এশিয়ার সামরিক বাহিনী সম্পর্কে গবেষণা করে চলেছেন। এসব ক্ষেত্রে সমগ্র দক্ষিণ এশিয়ায় তিনি বিশেষজ্ঞ হিসেবেও প্রখ্যাত। তাঁর লিখিত গ্রন্থের সংখ্যা অর্ধশতাধিক। দেশ বিদেশের খ্যাতনামা জার্নালে তাঁর প্রকাশিত গবেষণামূলক প্রবন্ধের সংখ্যা শতাধিক।
তাঁর লিখিত গ্রন্থগুলোর মধ্যে উল্লেখযোগ্য হল:
এছাড়াও ইংরেজিতে অনেক মূল্যবান গ্রন্থ রচনা করেছেন তিনি।
শিক্ষাক্ষেত্রে অবদান এবং সৃজনশীল লেখার জন্যে তিনি দেশ ও বিদেশে বিশেষভাবে সম্মানিত হয়েছেন। সৃষ্টিশীল গবেষণা ও আলেখ্য রচনার জন্য ‘মহাকাল কৃষ্টি চিন্তা সংঘ স্বর্ণপদক’, জাতীয় সাহিত্য সংসদ স্বর্ণপদক, জিয়া সাংস্কৃতিক স্বর্ণপদক অর্জন করেন। শিক্ষাক্ষেত্রে অনবদ্য অবদানের স্বীকৃতিস্বরুপ বাংলাদেশ সরকার কর্তৃক ১৯৯২ সালে একুশে পদক, মাইকেল মধুসুদন দত্ত গোল্ড মডেল, শেরে বাংলা স্মৃতি স্বর্ণপদক, ঢাকা সামাজিক এবং সাংস্কৃতিক স্বর্ণপদক, বাংলাদেশ যুব ফ্রন্ট গোল্ড মেডেল, রাজশাহী বিভাগীয় উন্নয়ন ফোরাম স্বর্ণপদকসহ জাতীয় ও আন্তর্জাতিক পর্যায়ের বহু পুরস্কার-সম্মাননা অর্জন করেন।
২০০৯ সালের একুশে বইমেলাতে প্রকাশিত "মুক্তিযুদ্ধে নারী" নামের বইটি নিয়ে এমাজউদ্দিন আহমেদ বিতর্কিত হয়ে পড়েন। বইটির লেখক হিসাবে মেহেদী হাসান পলাশের নাম থাকলেও সম্পাদক হিসাবে এমাজউদ্দিন আহমদ ও জসীমউদ্দিন আহমদের নাম প্রকাশ পায়। ডেইলি স্টার পত্রিকার রিপোর্ট অনুসারে বইটি ২০০৬ সালে ইন্সটিটিউট অফ এনভায়রমেন্ট অ্যান্ড ডেভেলপমেন্ট কর্তৃক প্রকাশিত এবং রোকেয়া কবীর ও মুজিব মেহেদী রচিত "মুক্তিযুদ্ধ ও নারী" বইয়ের হুবুহু নকল। এমাজউদ্দিন আহমদ ব্যাখ্যা দিয়েছিলেন, বইটি যে নকল, তা সম্পর্কে তিনি অবগত ছিলেন না।
আবুল কালাম আজাদ চৌধুরী
আবুল কালাম আজাদ চৌধুরী (জন্ম: ২১ অক্টোবর, ১৯৪৬) বিশ্ববিদ্যালয় মঞ্জুরী কমিশন (ইউজিসি)’র সাবেক চেয়ারম্যান। প্রফেসর ড. এ কে আজাদ চৌধুরী নয়াদিল্লিভিত্তিক সাউথ এশিয়ান ইউনিভার্সিটির গভর্নিং বডির চেয়ারম্যান নির্বাচিত হয়েছেন। ঢাকা বিশ্ববিদ্যালয়ের সাবেক (২৩-তম) উপাচার্য। তিনি বাংলাদেশ আওয়ামী লীগের উপদেষ্টা মন্ডলীর সদস্য।
অধ্যাপক আজাদ ঢাকা বিশ্ববিদ্যালয়ের প্রাণরসায়ন বিভাগ থেকে প্রথম শ্রেণীতে ১৯৬৭ সালে বিএসসি এবং ১৯৬৮ সালে এমএসসি ডিগ্রি অর্জন করেন। ১৯৭৬ সালে যুক্তরাজ্যের ম্যানচেস্টার বিস্ববিদ্যালয় থেকে ঔষধবিজ্ঞানে পিএইচডি ডিগ্রি অর্জন করেন। নটিংহ্যাম বিশ্ববিদ্যালয়ে তিনি ডক্টরেটোত্তর গবেষণা সম্পন্ন করেন।
অধ্যাপক আজাদ ১৯৮৫ সালে অধ্যাপক পদে উন্নীত হন। ১৯৮৩ থেকে ১৯৮৭ সাল পর্যন্ত ঢাকা বিশ্ববিদ্যালয়ের ফার্মেসি বিভাগের চেয়ারম্যানের দায়িত্ব পালন করেন। ১৯৯৫ থেকে ১৯৯৭ সাল পর্যন্ত তিনি ফার্মেসি অনুষদের ডীনের দায়িত্ব পালন করেন। তিনি ১৯৯৬ সালের সেপ্টেম্বর থেকে ২০০১ সালের নভেম্বর পর্যন্ত ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন।
CV
কেনউড কর্পোরেশন
একটি জাপানি ইলেকট্রনিকস কোম্পানি, এমেচার রেডিও ও হাই ফাই (বহনযোগ্য অডিও সিসটেম)এর প্রস্তুতকারক। ১৯৪৬ এ কাসুগা রেডিও কোম্পানি নামে যাত্রা শুরু করা এই কোম্পানি এমেচার রেডিও ট্রান্সরিসিভার সহ বেশ কিছু অডিও পন্যের উদ্ভাবক।
ইয়াশিকা
ইয়াশিকা (Yashica) জাপানী ক্যামেরা উৎপাদনকারী সংস্থা। এর যাত্রা শুরু করে ১৯৪৯ এর ডিসেম্বরে, জাপানের নাগানোতে। ৫৬৬ ডলার নিয়ে শুরুর সময় এই কোম্পানির নাম ছিল ইয়াশিমা সিইকি কোম্পানি যার ৮জন কর্মচারী ইলেকট্রিক ঘড়ির যন্ত্রাংশ তৈরি করত। এর পর তারা ক্যামেরার যন্ত্রাংশ তৈরি শুরু করে এবং ১৯৫৩ তে তারা তাদের তৈরি সম্পূর্ণ ক্যামেরা ইয়াশিমাফ্লেক্স নামে বাজারে আনে। ১৯৮৩ সনে সিরামিক পণ্যের বৃহৎ নির্মাতা প্রতিষ্ঠান কয়োসিরা ইয়াশিকা কিনে নেয়।
২০০৫ সনে কয়োসিরা তাদের সকল ইয়াশিকা, কনট্যাক্স ও কয়োসিরা ব্রান্ডের ডিজিটাল ও ফিল্ম ক্যামেরা উৎপাদন বন্ধ ঘোষণা করে।
পাইওনিয়ার করপোরেশন
পাইওনিয়ার কর্পোরেশন, জাপানি বহুজাতিক বৃহৎ ডিজিটাল ইলেকট্রনিকস ইন্টারটেইনমেন্ট পণ্য নির্মাতা কোম্পানি। ১৯৩৮ সনে টোকিওতে স্থাপিত হয় রেডিও ও স্পিকার মেরামতকারি দোকান হিসেবে। বর্তমানে অন্যতম বৃহৎ অত্যাধুনিক ডিজিটাল ইন্টারটেইনমেন্ট পণ্য প্রস্তুতকারক।ইহা বর্তমানে বহু দেশে পণ্য সরবরাহ করে থাকে।
টিডিকে
টিডিকে কর্পোরেশন যা প্রাক্তন টিডিকে ইলেকট্রনিকস কো: লি: নামে পরিচিত ছিল। ১৯৩৫ সনে স্থাপিত এই কোম্পানি ইলেকট্রনিক যন্ত্রাংশ, রেকর্ডিং পণ্য, স্টোরেজ মিডিয়ার উৎপাদক।
নিকন
ক্যামেরা, বাইনোকুলার, মাইক্রোস্কোপ, পরিমাপের যন্ত্রপাতি, স্টিপারস ইত্যাদি এর উৎপাদিত পণ্য। এটি নাইকন থেকে নাইকন গ্রুপ এ পরিনত হয়.।১৯১৭ সনে স্থাপিত এই কোম্পানি মিৎসুবিশির একটি অংগপ্রতিষ্ঠান।
উত্তর কোরিয়ার জাতীয় পতাকা
উত্তর কোরিয়ার জাতীয় পতাকা ১৯৪৮ সালের ৮ই সেপ্টেম্বর তারিখ হতে প্রবর্তিত হয়। কমিউনিজমের প্রতীক লাল তারকাটি পতাকার মধ্যস্থলে সাদা বৃত্তের মধ্যে অবস্থিত। বৃত্তটি সম্ভবত কোরীয় সংস্কৃতির ইন-ইয়াং এর প্রতীক। শুরুতে উত্তর কোরিয়া জাপানী সাম্রাজ্য হতে স্বাধীনতা অর্জনের সময় দক্ষিণ কোরিয়ার মতো তাওবাদী ইন-ইয়াং চিহ্ন বিশিষ্ট পতাকা গ্রহণ করেছিলো, কিন্তু পরে সোভিয়েত ইউনিয়ন এর পতাকার আদলে বর্তমান পতাকা প্রবর্তন করে।
পতাকার লাল বর্ণটি বিপ্লবী দেশপ্রেম, নীল অংশগুলি সারা বিশ্বের বিপ্লবী জনতার সাথে কোরীয় জনগণের একাত্মতার এবং স্বাধীনতা, বন্ধুত্ব, ও শান্তির জন্য যুদ্ধ করার প্রতীক।
বিশ্বের সবচেয়ে বড় পতাকাদন্ডটি দুই কোরিয়ার মধ্যবর্তী যুদ্ধবিরতি রেখার সন্নিকটে গিজেওং-দং এলাকায় অবস্থিত। এটিতে ৩০০ পাউন্ড (১৩৬ কিলোগ্রাম) ওজনের একটি উত্তর কোরীয় পতাকা উত্তোলন করা হয়।
ওমানের জাতীয় পতাকা
ওমানের জাতীয় পতাকা তিনটি অনুভুমিক অংশ, এবং একটি উলম্ব অংশ নিয়ে গঠিত। বামদিকের উলম্ব লাল অংশটির উপরের কোনায় রয়েছে ওমানের জাতীয় প্রতীক । সাদা অংশটি শান্তি ও সমৃদ্ধির প্রতীক, সবুজ অংশটি উর্বরতা ও সবুজ পর্বতমালা, এবং লাল অংশটি বিদেশি হানাদারদের বিরুদ্ধে জয়লাভের প্রতীক।
পতাকার লাল বর্ণটি দেশের পূর্বের পতাকায় ব্যবহার করা হয়েছিল, যখন দেশটির নাম ছিল "মাস্কাতের সুলতানাত"।
কুয়েতের জাতীয় পতাকা
কুয়েতের জাতীয় পতাকা ১৯৬১ সালের সেপ্টেম্বর ৭ তারিখে প্রবর্তিত হয়। একই বছরের নভেম্বর ২৪ তারিখে এটি প্রথমবারের মতো উত্তোলিত হয়।
পতাকার বর্ণ কবি সাফি আল দীন আল হালির লেখা একটি কবিতায় রয়েছে, যার ভাবানুবাদ হলো
পতাকা উত্তোলনের নিয়মাবলী হলো -
লুসিয়াস এপুলিয়াস
লুসিয়াস এপুলিয়াস (১২৫ - ২০০) রোমান লেখক এবং দার্শনিক। নুমিডিয়ার (বর্তমান আলজেরিয়া) অন্তর্গত মাদাউরাস অঞ্চলে জন্মগ্রহণ করেন। তার বাবা ছিলেন একজন স্বনামধন্য ম্যাজিস্ট্রেট।
কার্থেজের একটি বিখ্যাত বিদ্যালয়ে সাহিত্যের পাঠ শেষ করার পর তিনি এথেন্সে গিয়ে দর্শন শাস্ত্র বিষয়ে অধ্যয়ন করেন। প্রচুর স্থান ভ্রমণ শেষে ১৫০ সালের দিকে তিনি রোম সফর করেন। ১৫৫ সালের দিকে এক সম্পদশালী মধ্যবয়স্ক মহিলাকে বিয়ে করেন। তার স্ত্রীর আত্মীয়-স্বজন দাবী করতেন যে, এই মহিলার ভালোবাসা পাওয়ার জন্য লুসিয়াস তার উপর কোন জাদুর প্রভাব খাটিয়েছেন।
তার প্রথম বিখ্যাত সাহিত্যকর্ম অ্যাপোলজিয়া নামে একটি পুস্তক আকারে প্রকাশিত হয়েছিল। বর্তমানেও এই বইটি পাওয়া যায়। এতে তিনি জাদুর প্রভাব খাটানোর ব্যাপারে তাকে অভিযুক্ত করার প্রতিবাদে একটি ভাষ্য যোগ করেন। এরপর তিনি নিজেকে সাহিত্য সৃষ্টি এবং বাগ্মীতা চর্চার কাজে নিয়োজিত করেন। ব্যাপক জনপ্রিয় হন এবং তার বেশ কিছু প্রতিকৃতিও কার্থেজ নগরীতে স্থাপন করা হয়েছিল।
লুসিয়াস এপুলিয়াসের সবচেয়ে বিখ্যাত সাহিত্যকর্ম হচ্ছে মেটামরফোসিস (রুপান্তর)। এর জনপ্রিয় নাম হচ্ছে The Golden Ass যার বাংলা অনুবাদের নাম দেয়া হয়েছে স্বর্ণগর্দভ। বাংলা একাডেমি থেকে প্রকাশিত এই বাংলা অনুবাদটি করেছেন আবদুল গণি হাজারী। এই উপন্যাসের প্রধান চরিত্র "লুসিয়াস" জাদুর প্রভাবে গাঁধায় রুপান্তরিত হন। বিভিন্ন অভিযান পরিচালনার পর অবশেষে মিশরীয় দেবী আইসিসের একজন ধর্মপ্রচারকের হাতে গোলাপ খেয়ে তিনি পুনরায় মানুষে রুপ লাভ করেন। এই উপন্যাসের বিশিষ্টতা হচ্ছে, এতে সমকালীন রোমীয় সাহিত্য ও জনজীবনের স্পষ্ট রুপরেখা ফুটে উঠেছে। এপুলিয়াসের লেখা দ্বারা অনেকেই প্রভাবিত হয়েছেন। এদের মধ্যে রয়েছেন, হেনরি ফিল্ডিং, টোবিয়াস স্মলেট এবং জিওভান্নি বোকাচ্চিও।
লুসিয়াস এপুলিয়াস ঘটনার ও কার্যকারণের বিস্তৃত বর্ণনার প্রাঞ্জল উপস্থাপনার জন্য সুপরিচিত। এছাড়াও তার লেখার মধ্যে রুপকতার আড়ালে চরম বাস্তবতার নিদর্শন পাওয়া যায়।
সুইস গার্ড
সুইস গার্ড হল পোপ এবং ভ্যাটিকান সিটির নিরাপত্তা এবং শৃঙ্খলা রক্ষায় নিয়োজিত নিয়মিত বাহিনী। ১৫০৫ সালে পোপ জুলিয়াস ২ সুইস গার্ড গঠন করেন। ৬ জন কর্মকর্তা এবং ১১০ জন পুরুষ নিয়ে সুইস গার্ড কার্যক্রম পরিচালনা করে থাকে। শুধুমাত্র সুইজারল্যান্ডের নাগরিকরাই এতে যোগ দিতে পারেন এবং সর্বনিম্ন পদের গার্ডরা বিয়ে করতে পারেন না। গার্ডের পুরুষরা রঙীন বিশেষ এক ধরণের পোশাক পরেন যা মিকেলএঞ্জেলোর নকশা অনুসারে তৈরি করা হয়।
পঞ্চদশ থেকে অষ্টাদশ শতকের মধ্যে সুইস গার্ডের গঠন প্রক্রিয়া সম্পন্ন হয়। তখন সুইজারল্যান্ডের ভাড়াটে সেনাদল ইউরোপের সবচেয়ে দামী বাহিনী ছিল। এদের মধ্যে আবার সবচেয়ে বিখ্যাত ছিল ফরাসি সেনাবাহিনীর অন্তর্গত সুইস গার্ডরা। এরাই ১৯৭২ সালের ১০ আগস্ট ফরাসি বিপ্লবের সময় বিদ্রোহী সৈন্যদের আক্রমণ থেকে টুইলারি প্রাসাদ (Tuileries Palace) রক্ষা করে। তখন সুইস গার্ডের ৫০০ জন নিহত হয়, কিন্তু তাদের বিরত্ব স্বীকৃতি পায় যার প্রমাণ ১৮২১ সালে সুইজারল্যান্ডের লুসার্ন নগরীর একটি ফটকের বাইরে পাথর কেটে নির্মিত সিংহের ভাস্কর্য। ডেনিশ ভাস্কর বার্টেল থোরভাল্ডসেন এটির নকশা করেন।
পোগোজ স্কুল
পোগোজ স্কুল বাংলাদেশের প্রাচীনতম বিদ্যালয় গুলোর মধ্যে অন্যতম। এ বিদ্যালয়টি ঢাকা শহরে স্থাপিত দেশের প্রথম বেসরকারী বিদ্যালয়। পোগোজ স্কুলের প্রতিষ্ঠা করেন নিকোলাস পোগোজ বা নিকি পোগোজ, যিনি ছিলেন একজন আর্মেনীয় ব্যবসায়ী, জমিদার এবং ঢাকার একজন প্রভাবশালী নাগরিক। তিনি ১৮৪৮ সালে স্কুলটি প্রতিষ্ঠা করেন। পোগোজ স্কুল প্রথম স্থাপিত হয় পোগোজের বাসার নিচতলায় তখন স্কুলটির নাম ছিল পোগোজ অ্যাংলো-ভারনাকুলার স্কুল। ১৮৫৫ সালে আরমানিটোলায় জেসি পেনিওটির ভাড়া বাসায় স্কুলটি স্থানান্তরিত করা হয়। তারও পাঁচ বছর পর ১৮৬০ সালে ঢাকার সদরঘাট এলাকার একটি দোতলা ভবনে স্কুলটি স্থানান্তর করা হয় যেখান থেকে বিদ্যালয়টিকে অবশেষে বর্তমান ঠিকানায় চিত্তরঞ্জন এভিনিউতে স্থাপন করা।
বর্তমানে জগন্নাথ বিশ্ববিদ্যালয় পোগোজ স্কুলের সাথে একিভুত হয়েছে এবং পোগোজ স্কুলের নাম পরিবর্তন করে পোগোজ ল্যাবরেটরি স্কুল এন্ড কলেজ রাখা হয়েছে। জগন্নাথ বিশ্ববিদ্যালয়ের ট্রেজারার পোগোজ ল্যাবরেটরি স্কুল এন্ড কলেজের ব্যাবস্থাপনা পরিষদের প্রধান হিসেবে নিয়োজিত আছেন।
পোগোজ স্কুলের অনেক ছাত্র বিখ্যাত এবং সফল হয়ে ওঠেছে। তাদের মধ্যে রয়েছে ভারতের পশ্চিমবঙ্গের প্রথম মুখ্যমন্ত্রী প্রফুল্লচন্দ্র ঘোষ। পূর্ব বাংলার (বর্তমানে বাংলাদেশ) আতাউর রহমান খান, অতি পরিচিত নিশিকান্ত চ্যাটার্জী প্রথম বাঙ্গালী যিনি ডক্টর ডিগ্রী নেন এবং প্রথম ভারতীয় ডাক্তার অফ সায়েন্স আগোরনাথ চ্যাটার্জী পাস করেন, তিনি ছিলেন সরোজিনী নাইডু এর পিতা। ঢাকা কলেজের প্রথম অধ্যক্ষ ডক্টর পি. কে. রায়, প্রথম ভারতীয় মন্ত্রিসভার সদস্য স্যার কে.জি. গুপ্ত এবং প্রথম পূর্ব বাংলার আইসিএস এবং গিরিশ চন্দ্র সেন যিনি প্রথম কুরআন শরীফ বাংলা অনুবাদ করেন।
কবি শামসুর রাহমান এবং কায়কোবাদ, সম্পাদক কালীপ্রসন্ন ঘোষ এবং কৌতুকাভিনেতা ভানু বন্দোপাধ্যায়, করাচীর ব্যাঙ্কিং কন্ট্রোলের পরিচালক জহিরুল হক এবং আয়ুর্বেদ ঔষধের প্রতিষ্ঠাতা বাবু মাথুরামোহন চক্রবর্তী।
এখানে অনেক পণ্ডিত ব্যক্তিরা স্কুলটি পরিদর্শনের জন্য এসেছে, তাদের মধ্যে রয়েছে: স্বামী বিবেকানন্দ, মাইকেল মধুসূদন দত্ত, রাম্বাই এবং আরও অনেকে।
বেনজামিন হোর্ফ
বেনজামিন লি হোর্ফ (ইংরেজি ভাষায়: Benjamin Lee Whorf) (২৪শে এপ্রিল, ১৮৯৭ – ২৬শে জুলাই, ১৯৪১) একজন মার্কিন ভাষাবিজ্ঞানী। তিনি ভাষাতাত্ত্বিক আপেক্ষিকতার ক্ষেত্রে তাঁর ধারণার জন্য সুপরিচিত। এই ক্ষেত্রে হোর্ফ ও তাঁর গুরু এডওয়ার্ড সাপিরের নামানুসারে তাঁদের সৃষ্টি সাপির-হোর্ফ অনুকল্পের নামকরণ করা হয়েছে। এই অনুকল্প অনুসারে বলা হয় "ভাষা চিন্তা চেতনাকে প্রভাবিত করে"।
হ্যারি ও স্যারা লী হোর্ফের সন্তান বেনজামিন লী হোর্ফ ম্যাসাচুসেটস ইনস্টিটিউট অভ টেকনোলজি থেকে ১৯১৮ সালে রাসায়নিক প্রকৌশলে সনদপ্রাপ্ত হন। এর অবব্যহিত পরে তিনি অগ্নি প্রতিরোধ প্রকৌশলী হিসেবে হার্টফোর্ড অগ্নি বীমা কোম্পানিতে যোগদান করেন। তাঁর নেশা ছিল ভাষা ও নৃতত্ব। ১৯৩১ সালে হোর্ফ ইয়েল বিশ্ববিদ্যালয়ে ভর্তি হন ভাষাতত্ত্ব বিষয়ে পড়াশুনা করার জন্য। এই বিশ্ববিদ্যালয়ের অধ্যাপক এডওয়ার্ড সাপির হোর্ফের কাজে মুগ্ধ হন এবং তিনি হোর্ফের শিক্ষালাভে সহায়তা করেন। ১৯৩৬ সালে হোর্ফ ইয়েলের নৃতত্ব বিভাগে সাম্মানিক গবেষণা সহযোগী হিসেবে মনোনয়ন পান। ১৯৩৭ সালে ইয়েল বিশ্ববিদ্যালয় তাঁকে স্টার্লিং ফেলোশিপ প্রদান করে। ১৯৩৭ থেকে ১৯৩৮ সাল পর্যন্ত হোর্ফ এই প্রতিষ্ঠানের নৃতত্ব বিভাগের প্রভাষক হিসেবে কাজ করেন। এই সময়ে তাঁর শারীরিক সমস্যার শুরু হয়। ৪৪ বছর বয়সে ক্যানসার রোগে হোর্ফের মৃত্যু হয়। ১৯৫৬ সালে তাঁর কাজের সংকলন, যার নাম "Language, Thought, and Reality" ("ল্যাঙ্গুয়েজ, থট অ্যান্ড রিয়্যালিটি") অর্থাৎ "ভাষা, চেতনা ও বাস্তবতা", প্রকাশিত হয়।
হোর্ফ একজন রাসায়নিক প্রকৌশলী হিসেবে শিক্ষা লাভ করলেও শেষ জীবনে তিনি ভাষাতত্ত্বে আগ্রহী হয়ে ওঠেন এবং এডওয়ার্ড সাপিরের সাথে ইয়েল বিশ্ববিদ্যালয়ে পড়াশোনা ও গবেষণা করেন। জীবনের শেষ দশটি বছর হোর্ফ তাঁর অবসর সময় পুরোটা ভাষাতত্ত্বের পিছনে ব্যয় করেন এবং মার্কিন যুক্তরাষ্ট্র ও মেক্সিকোর আমেরিকান আদিবাসীদের ভাষা নিয়ে মাঠ পর্যায়ে কাজ করেন। এমনকী হার্টফোর্ড অগ্নি বীমা কোম্পানির পক্ষে কাজ করার সময়েও তিনি একজন প্রভাবশালী ভাষাবিদ হিসেবে খ্যাত হয়ে ওঠেন। হোপি ভাষার (মার্কিন আদিবাসী হোপি জাতির ভাষা) ব্যাকরণ, নাউয়াতল ভাষার আঞ্চলিক প্রভেদ, মায়াদের হায়ারোগ্লিফিক লেখনী ইত্যাদির উপরে তাঁর কাজ প্রকাশিত হয়। তিনি উটো-আজটেক ভাষার পুনর্নির্মাণে প্রথম চেষ্টা করেন। ভাষাতত্ত্বের নামকরা জার্নালগুলোতে তাঁর অনেক নিবন্ধ প্রকাশিত হয়। এদের অনেক নিবন্ধে তিনি দেখাতে চেয়েছেন বিভিন্ন ভাষা ব্যবস্থা ঐ ভাষাব্যবহারকারীদের চিন্তা চেতনা এবং অভ্যাসের উপরে প্রভাব বিস্তার করে।
বেদী মণ্ডল
Source: The Bright Star Catalogue, 5th Revised Ed., The Hipparcos Catalogue, ESA SP-1200
অরিগা মণ্ডল
Source: The Bright Star Catalogue, 5th Revised Ed., The Hipparcos Catalogue, ESA SP-1200
ভূতেশ মণ্ডল
Source: The Bright Star Catalogue, 5th Revised Ed., The Hipparcos Catalogue, ESA SP-1200
বানর
বানর, বান্দর বা বাঁদর এক প্রকারের স্তন্যপায়ী প্রাণী। মূলত সিমিয়ান প্রাইমেট গণের তিনটি দলের মধ্যে দুইটির সদস্যরা সাধারণ ভাবে বানর নামে পরিচিত। এই দলগুলি হলো, নতুন পৃথিবীর বানর, পুরাতন পৃথিবীর বানর এবং নরবানর। এদের প্রধানত দেখা যায় দক্ষিণ এশিয়া ও উত্তর আফ্রিকায়। বানর বুদ্ধিমান ও সামাজিক জন্তু; অধিকাংশ প্রজাতিই গাছে বাস করে। নিরামিষভোজী হলেও এদের বাসস্থান ও খাদ্যে পর্যাপ্ত বৈচিত্র্য আছে। বাংলাদেশে ১০ প্রজাতির প্রাইমেটের মধ্যে রয়েছে ৫ প্রজাতির বানর। পৃথিবীতে বর্তমানে বিদ্যমান ১৯ প্রজাতির বানরের মধ্যে এক প্রজাতি ছাড়া অন্য সবগুলি ছড়িয়ে আছে এশিয়ায় আফগানিস্তান থেকে জাপান, ফিলিপাইন থেকে বোর্নিও পর্যন্ত।
অনুমান করা হয় বানরের উৎপত্তি সুদূর ৩.৫-৪ মিলিয়ন বছর পূর্বে।
বর্তমানে দুই দলের বানর রয়েছে। যারা হল নব বিশ্বের বানর আর পুরাতন বিশ্বের বানর। নব বিশ্বের বানরেরা দক্ষিণ আমেরিকায় বাস করে। পুরাতন বিশ্বের বানরেরা আফ্রিকা এবং এশিয়ায় বাস করে। নব বিশ্বের বানরেরা পুরাতন বিশ্বের বানরদের থেকে ছোট। বানরদের লম্বা হাত ও পা আছে যার সাহায্যে এক গাছ থেকে অন্য গাছে লাফ দেয়। যে সব বানরদের লম্বা লেজ আছে তারা তাদের লম্বা লেজ দিয় গাছে ঝুলে থাকতে পারে। বানরদের প্রজাতির মধ্যে সবচেয়ে ছোট প্রজাতি হল "পাইগিমিই মারমোসেট"। লেজ বাদে এদের দৈঘ্য ১৪ থেকে সেন্টিমিটার। এদের ওজন প্রায় ১২০গ্রাম। এরা ব্রাজিল, কলম্বিয়া ও ইকুয়েডরে বাস করে।
বানরের প্রজাতিগুলি হচ্ছে:
বাংলা‌দে‌শে যে সব এলাকায় বানর র‌য়ে‌ছে
ওষ্ঠ্য ব্যঞ্জনধ্বনি
যেসব ব্যঞ্জনধ্বনির উচ্চারণের সময়ে নিচের ঠোঁট কোনও উচ্চারণস্থান স্পর্শ করে সেসব ব্যঞ্জনধ্বনি ওষ্ঠ্য ব্যঞ্জনধ্বনি বলা হয়। বাংলা ভাষার "প", "ফ", "ব", "ভ", ও "ম" বর্ণগুলোর উচ্চারণ ওষ্ঠ্য বলা হয়। যেসব ব্যঞ্জনধ্বনির উচ্চারণে উভয় ঠোঁট স্পর্শ করা হয় সেগুলোকে বিশুদ্ধ ওষ্ঠ্য বলা হয়। যেসব ব্যঞ্জনধ্বনির উচ্চারণে নিচের ঠোঁট ওপরের দাঁত স্পর্শ করে সেগুলোকে দন্তৌষ্ঠ্য বলা হয়।
ধুন্দল
ধুন্দল বা ধুঁধুঁল বা ধুন্দুল (বৈজ্ঞানিক নাম: "Luffa aegyptiaca") হচ্ছে কিউকারবিটাসি (শসা লাউ) পরিবারের "লাফা" গণের বর্ষজীবী বিশাল আরোহী বীরুৎ। ঝিঙের মতো এরাও একই গণের উদ্ভিদ। তবে সব্জির থেকেও ধুন্দলের ছোবড়া বেশী বিখ্যাত।
অপরিপক্ক ফল, কচিপাতা এবং ফুলের মুকুল সবজিরূপে খাওয়া হয়।
বঙ্গদেশীয় স্নান প্রসাধন সামগ্রীর মধ্যে গা ঘষার জন্যে ধুঁধুঁল ছোবড়ার ব্যবহার সম্ভবতঃ অতি প্রাচীন। পাকা ধুঁধুঁল ফলকে শুকিয়ে ছোবড়া তৈরি হয়। এর মধ্যের সংবাহী শিরাগুলি (ভ্যাস্কুলার বান্ডল), বিশেষ করে কাষ্ঠল জাইলেম তন্তুর জন্যে ধুঁধুঁল ছোবড়া একটু খরখরে (কিন্তু খুব শক্ত নয়, তাই প্রসাধন সামগ্রী হিসাবে উপযুক্ত)।
উভয়ৌষ্ঠ্য ব্যঞ্জনধ্বনি
যেসব ব্যঞ্জনধ্বনির উচ্চারণে উভয় ঠোঁট স্পর্শ করা হয় সেগুলোকে উভয়ৌষ্ঠ্য বা বিশুদ্ধ ওষ্ঠ্য ব্যঞ্জনধ্বনি বলা হয়। বাংলা ভাষার "প", "ব", "ভ", ও "ম" বর্ণগুলোর উচ্চারণ উভয়ৌষ্ঠ্য বলা হয়।
নাসিক্য ব্যঞ্জনধ্বনি
যেসব ব্যঞ্জনধ্বনি উচ্চারণকালে শ্বাসের বায়ু মুখ দিয়ে বের না হয়ে নাক দিয়ে বের হয়, সেগুলোকে নাসিক্য বা আনুনাসিক ব্যঞ্জনধ্বনি বলা হয়। বর্তমান বাংলা ভাষায় তিনটি নাসিক্য ধ্বনিমূলগুলো আছেঃ "ঙ", "ন", ও "ম"।
উষ্ম ব্যঞ্জনধ্বনি
যেসব ব্যঞ্জনধ্বনি উচ্চারণকালে উচ্চারকটা উচ্চারণস্থানটিকে পুরাপুরি স্পর্শ না করে বরং ঘর্ষণ করা হয় সেগুলোকে ঘর্ষণজাত বা ঊষ্ম ব্যঞ্জনধ্বনি বলা হয়। এই ধ্বনিগুলো শ্বাস যতক্ষণ বের হতে থাকে ততক্ষণ উচ্চারণ করা যায় বলে শ্বাস ব্যঞ্জনধ্বনি নামেও পরিচিত।
বাংলা ভাশায় চারটি ঊষ্ম ব্যঞ্জনধ্বনি আছেঃ "ফ" ("প্‌হ" উচ্চারণ নয়, বরং "ফ়"), "স" (যেমন "আস্তে"), "শ" (যেমন "আশা"), ও "হ"। কিছু-কিছু অঞ্চলে "জ"/"য" ("জ়") বর্ণও ঊষ্ম উচ্চারণে বলা হয়।